
„Ce trebuie să fac 

ca să-l iubesc pe aproapele meu?", 

l-a întrebat ucenicul pe Invátátor. 

j Acesta i-a răspuns: 
„Încetează de a te mai uri pe tine însuți”. 


(Anthony de Mello, Un minut de infelepciune) 

PREFAŢĂ 


Nu sunt puţine persoanele care simt din când în 
când un sentiment de insatisfactie, de indispozitie 
uşoară, pe care caută să-l compenseze afundându-se în 
activităţi de multe ori frenetice, sau asumându-și ati- 
tudini de superioritate sau de „putere”. 

Rațiunea acestui fapt ne conduce din nou la conşti- 
inta afectivă, la sentimentul pe care îl avem faţă de noi 
înşine, care influenţează toate acţiunile noastre şi care 
nu a primit niciodată iubirea şi acceptarea pe care le-am 
fi voit. Am fost educati la: „te iubesc dacă... vei fi cu- 
minte, dacă vei asculta părinţii, învățătorii, pe Dum- 
nezeu..." 

Ne-a lipsit tuturor iubirea necondiționată, cu alte 
cuvinte: 

„Te iubesc pentru ceea ce eşti”. 

Noi înşine ne iubim dacă... suntem frumoşi, bravi, 
dacă respectăm regulile, dacă nu facem greşeli... 

În schimb, ar trebui să învăţăm să ne iubim asa 
cum suntem. 

Aceasta este autostima, stima de sine pentru calită- 
tile pozitive pe care toti le avem si pe care adesea le 
considerám scontate. 

De ce avem atât de puţină autostimá? 

Răspunsul ne este dat examinând una dintre para- 
digmele învăţării sau modalitățile prin care învăţăm, 
denumită condiţionare operantă, descoperită de Skinner. 

O voi ilustra printr-o schemă: 


Situaţie + Comportament + Efecte: 
- atenţie, laude, afecţiune 
- ieşire din neliniste 
- pedeapsă 
- indiferență 


După această paradigmă de învăţare, comporta- 
mentul nostru este consolidat de efectele pe care le 
produce asupra altora. 

Dacă într-o situaţie, comportándu-se într-un anumit 
mod, cineva obţine atentii, gratificări, dovezi de afecti- 
une, va tinde să se comporte la fel în aceeaşi situaţie 
sau în situaţii asemănătoare. 

De exemplu, dacă un elev este lăudat pentru stră- 
duinta lui fie de părinţi, fie de învăţători, cu siguranţă va 
continua să învețe, comportându-se ca un elev silitor... 

Atenţia este o nevoie umană fundamentală. Multe 
studii au demonstrat faptul că lipsa de atenţie din par- 
tea altora este una dintre situaţiile cele mai dureroase 
ale vieţii, la orice vârstă. 

Un alt efect al comportamentului nostru ar putea fi 
ieşirea din neliniște, din durere si din frică. De exemplu: 
persoana ce evită să înfrunte o situaţie de care îi este 
teamă obţine o usurare notabilă. Acesta este un alt 
efect care menține comportamentul, în acest caz, de 
fugă sau de evitare. Cei care nu înfruntă responsabili- 
tatea vieţii sunt adesea conduşi de acest mecanism. 

Un alt efect al comportamentului ar putea fi pe- 
deapsa. Ce înţelegem prin pedeapsă? De exemplu, dacă 
elevul deranjează, profesorul îl mustrá; dacă un copil 
nu ascultă, părintele îl ceartă sau îl pălmuieşte. 

‘ Dacă o persoană ofensează interlocutorul sau îşi bate 
joc de el, acesta poate pe drept să se ofenseze, să se mânie 
sau să se simtă rănit. 

Foarte multi sunt convinşi că pedeapsa este unicul 
mijloc pentru a elimina un comportament nedorit. În 
realitate, pedeapsa nu suprimă un comportament inco- 
rect. Elevul continuă să deranjeze, copilul să nu asculte, 
iar persoana agresivă îşi menține comportamentul. 
Pentru ce motiv se verifică toate acestea? Pentru că prin 
pedeapsă se dă atenţie celeilalte persoane, iar atenția 
este o nevoie fundamentală. 

Unicul efect ce elimină complet un comportament 
nedorit este indiferența. 

Să reflectăm la ceea ce se întâmplă de obicei: când 
ne comportăm bine nu ne spune nimeni nimic, pentru 
că „ne-am făcut datoria”, aşadar comportamentele pozi- 
tive sunt scontate şi produc indiferență. 

Când greşim toţi sunt gata să sublinieze greşeala 
noastră, defectul sau lipsa şi, în acest mod, ne dau 
atenţie. Din cauza acestei conditionari suntem încli- 
nati să dăm drept scontate calităţile noastre, valorile 
noastre şi ale altora, în timp ce suntem atenţi la defec- 
tele, lipsurile şi greşelile noastre şi ale persoanelor ce 
ne înconjoară. Aceasta este cauza nivelului scăzut de 
autostimă, pe care, într-o măsură mai mare sau mai 
mică, cu toţii îl trăim, fenomen favorizat si de inter- 
pretările greşite ale unor învățături religioase care fac 
ca unele persoane să se simtă vinovate când sunt lăudate. 
Unele convingeri greşite subliniază, din contră, că per- 
soana dispusă să-şi admită defectele şi erorile este o 
persoană „slabă”. 

Autostima poate fi învățată prin mijloace şi tehnici 
simple, pe care le propun spre învățare în acest manual. 

Expunerea şi exerciţiile propuse se referă, în mod 
deosebit, la şcoala cognitivă a lui Albert Ellis şi a lui 
Aaron T. Beck, după principiul: „Gândeşte bine şi te 
vei simţi mai bine”. | 


Cum să citim această carte: 


Cartea este structurată în patru parti: 

1. Tehnici pentru mărirea autostimei; 

2. Tehnici pentru a favoriza acceptarea de sine; 

3. Tehnici pentru a învăţa să analizăm şi să depá- 
şim sentimentele de vinovăţie; 

4. Tehnici de comunicare asertivă. 


Fiecare parte este divizată, la rândul ei, într-un mo- 
ment teoretic, în care sunt transmise cunoştinţe, şi în- 
tr-un moment practic, în care cititorul va putea să se 
oprească pentru a reflecta la sine însuşi şi la comporta- 
mentele sale obişnuite. 

Sfatul meu este să citiți mai întâi tot manualul şi, 
într-un al doilea moment, să-l recititi, oprindu-vă trep- 
tat asupra exerciţiilor de conştientizare propuse. 


CAPITOLUL I 


DEFINIŢIA AUTOSTIMEI 
ŞI CARACTERISTICILE SALE 


Autostima este atitudinea pe care fiecare dintre noi 

o are fata de sine însuşi. Ea cuprinde: 

| - aspectul cognitiv, adică opiniile pe care fiecare le 
are despre sine şi care privesc: aspectul fizic, emoţiile, 
viata afectivă şi socială, cunoştinţele, profesia, morali- 
tatea, atingerea obiectivelor dinainte fixate; cu alte cu- 
vinte, autorealizarea sa; 

— aspectul emotiv, adică ceea ce simte persoana in 
privința sa, de exemplu: afecţiune, indiferenţă, ostilitate; 

- aspectul comportamental, adică felul în care per- 
soana se comportă în relaţia cu ea însăşi: dacă are res- 
pect de sine, dacă îşi satisface nevoile sale, dacă ştie să 
creeze condiţii satisfăcătoare pentru ea însăşi, dacă 
are grijă de sănătatea sa etc. 

Autostima nu trebuie confundată cu o atitudine 
de superioritate. Ea poate fi aşezată în centrul unui 
segment la ale cărui extremități sunt situate cele două 
manifestări extreme ale autostimei scăzute: 

SUBEVALUARE SUPRAEVALUARE 


AUTOSTIMÁ 


DE SINE DE SINE 


Persoana vede 

atát calitátile, 

cát si defectele 
sale 


Persoana vede 
numai calitátile 
sale 


Persoana vede 
numai defectele 
sale 


Atát persoana care se subevalueazá, cát si persoana 
cu atitudine arogantă au o scăzută autostimă, întrucât 
persoana ce are o iubire sănătoasă faţă de ea însăşi îşi 
acceptă cu seninătate atât calităţile, cât şi defectele, 
căutând să devină mai bună. Fraza-cheie a unei per- 
soane care se stimează ar putea fi: „Mă iubesc pentru 
ceea ce sunt, dar pot să devin mai bun”. 

În general, întâlnim două atitudini opuse: atitudi- 
nea celui care se invinováteste pentru orice greşeală 
sau situaţie şi atitudinea celui care-i invinováteste mereu 
pe ceilalți. Nici una dintre cele două atitudini nu favo- 
rizează autostima, după cum vom vedea în capitolul al 
treilea. | 

Pe de altá parte, existá indivizi care sunt convingi 
cá nu-şi pot schimba propriul caracter, în timp ce alţii 
ar pretinde că şi-l schimbă imediat, spunând, de exem- 
plu: „De mâine mă voi schimba!” 

E clar că ambele convingeri sunt greşite: prima, 
pentru că (aceasta a fost demonstrată de Kagan, cu 
cercetări efectuate la Harward University) temperamen- 
tul dobândit ereditar poate fi schimbat prin învăţare 
graduală, de aceea, fraza: „Nu pot să mă schimb, aşa 
este caracterul meu!” nu are nici o validitate ştiinţifică 
şi, prin urmare, nu mai există scuze care să o susțină; 
a doua este respinsă pentru că schimbarea sinelui poate 

fi numai graduală, după cum, de altfel, nici atletul nu 
poate sări dintr-o dată la doi metri înălțime! 

E posibil deci să ne schimbăm şi să dobándim o mai 
mare stimă față de noi înşine, pentru sănătatea pro- 
| prie şi pentru autorealizarea noastră. 

O autostimă scăzută cauzează: 

e frici şi fobii; 

e dificultăți interpersonale; 

* neliniste şi nesiguranță; 

* dependenţă de judecata altora; 

* depresie; 

* lipsa realizării propriei potentialitati. 

Din contră, persoana care se stimează nu trăieşte 
cu frica de a nu greşi, stabileşte relaţii bune cu ceilalţi, 
ştie să înfrunte mai bine dificultățile şi insuccesele vieţii, 
nu depinde de judecata altora şi ştie să se facă respec- 
tată, îşi dezvoltă potentialurile. 

INDICHLE AUTOSTIMEI 
Indicii pozitive: persoana cu o autostimă bună 


* Crede cu fermitate în unele valori şi principii, dar 
este dispusă să le modifice dacă noi experienţe arată că 
este în greşeală; cu alte cuvinte, nu este rigidă. 

* Este capabilă să acţioneze cum crede cá este mai 
drept, fără a se simți vinovată dacă altcineva nu este 
de acord cu ea. 

* Trăieşte pe cât posibil în prezent, lăsând la o parte 
trecutul şi fără a se preocupa în mod excesiv de viitor. 

* Are încredere în capacităţile sale, dar este dispusă 
să ceară ajutor în caz de nevoie. 

* Se confruntă cu ceilalți in mod senin, numai asupra 
unor anumite aspecte, căutând să înveţe de la alţii să 
fie mai bună, simțindu-se oricum egală cu ceilalți 
şi evitând sentimente de inferioritate şi superio- 
ritate. 

* Considerá cá are valoare pentru persoana cu care 
are raporturi de prietenie gi de iubire; in caz contrar, e 
dispusă să întrerupă relaţii care nu o satisfac. 

* Nu se lasă manipulată de ceilalţi, cu toate cá este 
dispusă să colaboreze cu ei. 

* Recunoaste şi acceptă in sine prezența emoțiilor 
şi sentimentelor, atât a celor pozitive, cât si a celor nega- 
tive, ca parte a vieţii tuturor fiinţelor omeneşti. 

* Ştie să se bucure de activități diverse şi este flexi- 
bilă. 

* Este sensibilă la sentimentele şi nevoile ce- 
lorlalti. 


Indicii negative: persoana care are puțină autostimă 


* Tinde continuu să se autocritice pentru orice gre- 
şeală, imperfecţiune, defect. 

* Este hipersensibilă la critici şi se simte ofensată 
cu uşurinţă pentru orice mică observaţie. 

* Este indecisă şi nu ştie niciodată ce să facă. 

* Are nevoie mereu să fie acceptată de ceilalți şi se 
teme de judecata lor, de aceea, tinde să le facă pe plac. 

* Este perfectionista şi deci este mereu nesatisfa- 
cută de sine. 

* Se simte deseori vinovată şi exagerează gravitatea 
greşelilor sale. 

* Este mereu ostilă, iritabilă şi explodează cu uşu- 
rintá pentru orice lucru de nimic. 

* Are nevoie să critice mereu şi găseşte întotdeauna 
ceva care nu merge bine în situaţiile sau la persoanele 
pe care le întâlneşte. 

* Are tendințe depresive, vede totul în negru: pro- 
pria viata, viitorul; este înclinată spre o indiferență ge- 
neralizată în ceea ce priveşte plăcerea de a trăi şi viata 
însăşi. 


AUTOSTIMA 


m) Aminteste-ti: 
„Ceea ce merită să faci 
merită să fie făcut într-un mod REM 
(G. K. Chesterton). 

CAPITOLUL II 


TEHNICI PENTRU DOBÂNDIREA 
AUTOSTIMEI 


Pentru a ajunge la o mai mare autostimă, trebuie să 
dobândim următoarele patru caracteristici: 

e AUTOAPRECIEREA 

e ACCEPTAREA LIMITELOR, ERORILOR 

e AFECȚIUNEA SINCERĂ FATA DE SINE 

e ATENȚIA ACORDATĂ PROPRIILOR NEVOI 


Să vedem pe rând fiecare caracteristică. 


AUTOAPRECIEREA 


Asa cum am observat deja in capitolul precedent, 
noi am fost conditionati sá dám atentie defectelor, ero- 
rilor, considerând ca scontat ceea ce este pozitiv. Acum 
trebuie să învăţăm să facem contrariul, trebuie să învă- 
tám să ne apreciem pe noi înşine pentru talentele 
noastre, pentru calităţile noastre fizice sau mentale, 
trebuie să învăţăm să ne bucurăm într-un mod senin 
de succesele noastre, fără să ne mândrim. Ba, mai 
mult, trebuie să învăţăm să-i apreciem si pe alţii. 

Referitor la aceasta, pentru a evita situaţii în care îl 
punem în încurcătură pe interlocutorul nostru, puţin 
obişnuit să primească complimente, putem să-i cerem 
permisiunea, spunând, de exemplu: „Pot să-ți spun 

un lucru pe care-l apreciez la tine?" In acest mod il 
pregátim sá primeascá un compliment. 

[=] Aminteste-ti: 

„Autostima nu vine de la sine: 
se dobândeşte” 

(N. Branden). 


ACCEPTAREA DE SINE 


Nu ne putem iubi pe noi înşine dacă nu învăţăm să 
acceptăm propriile noastre slăbiciuni. Un punct slab 
pentru multe persoane este acceptarea emoţiilor 
negative. Cultura noastră ne împinge la autocontrol 
şi multe persoane îşi reprimă emoţii frecvente, cum ar 
fi: frica, nesiguranța, neliniştea, durerea, mânia. Cand 
le trăiesc se simt vinovate ori se judecă într-un mod 
negativ, zicandu-si: „Eşti un prost dacă ţi-e frică, nu 
eşti suficient de puternic”, sau: „Eşti rău dacă te mânii 

e mama ta, după tot ceea ce a făcut ea pentru tine!” 
In realitate, fiind ființe umane, noi simţim fie emoții 
pozitive, cum ar fi: bucurie, satisfacție, veselie; fie emoții 
negative, cum ar fi: mânie, nelinişte, frică, durere. 

Primul pas spre autostimă este acceptarea emoțiilor, 
care sunt modalităţi de cunoaştere de sine. 

Este foarte important şi să învăţ să accept pro- 
priile greşeli, slăbiciuni, limite şi insuccese. Cine 
se acceptă pe sine se recunoaşte ca ființă umană gregi- 
toare şi nu se miră, nici nu se nelinişteşte prea mult 
pentru faptul că a greşit. Recunoaşte cu seriozitate aspec- 
tele neplăcute ale propriei personalităţi, îşi asumă res- 
ponsabilitatea tuturor acţiunilor sale, fără să dea vina 
pe alţii sau pe destin şi fără a se simţi vinovat în mod 
exagerat de ceea ce s-a întâmplat. Oroarea fata de 
eroare este o eroare mai rea! 

Când simțim o emoție negativă şi când facem o gre- 
şeală activám în mintea noastră un dialog intern ne- 
gativ; cu alte cuvinte, ne zicem nouă înşine fraze de 
tipul: „Eşti un incapabil... Nu valorezi nimic... Să-ţi fie 
ruşine!” Acest limbaj interior înjoseşte într-un mod ire- 
mediabil autostima noastră şi, de aceea, este necesar să 
îl inlocuim cu un dialog intern mai constructiv, evi- 
tánd judecátile globale. De exemplu: 

„Eşti un incapabil!” „În această situaţie 
i ai acționat rău!” 
Judecată globală Judecată circumscrisá 
J situatiei 
Dialog intern negativ Dialog intern pozitiv 


Acceptarea de sine este o valoare fundamen- 
tala a autostimei. Acest lucru a fost demonstrat si 
de Maslow, care, făcând un sondaj asupra indivizilor 


26 AUTOSTIMA 


fericiţi, a identificat o serie de nevoi fundamentale pe 
care le-a reunit grafic într-o piramidă: 


Acceptare de sine 
Autostimă 


Acceptare din partea 
persoanelor mai importante 
Iubire - stimă 


Afectiune - hrană - căldură - siguranță 


Pragul de supraviețuire 


Piramida lui Maslow 


După cum putem observa, este fundamentală accep- 
tarea de sine pentru perfecționare. Conceptul poate fi 
formulat în această frază: „Sunt aşa cum sunt, dar pot 
să mă perfectionez". 

AFECȚIUNEA SINCERĂ FATA DE NOI ÍNSINE. 


Pentru a dobândi stima de sine, trebuie să învăţăm 
să avem o dispoziţie pozitivă, prietenoasă, intelegátoare 
si binevoitoare fata de noi înşine, in aşa fel încât să ne 
simţim în pace, şi nu în război cu propriile gânduri si 
sentimente — chiar dacă sunt neplăcute =, cu propria 
imaginaţie şi cu propriul trup. Suntem capabili să ne 
bucurăm de singurătate fără să dispretuim compania 
şi ne simțim bine cu noi înşine, în propria piele. 

Multora le vine greu să se privească în oglindă şi să 
aibă sentimente pozitive şi iubitoare fata de ei înşişi; 
de aceea, le sugerez un exerciţiu. 


ATENȚIA LA NEVOILE NOASTRE 


Adesea, când suntem în compania celorlalți, ne 
mortificăm nevoile pentru a-i mulțumi pe prieteni. De 
exemplu, ne este somn, dar ne facem că ne simțim bine, 
pentru că prietenii vor să stea până târziu, sau ne este 
foame, dar aşteptăm ca ceilalți să meargă la cină. Sau 
avem un simț excesiv al datoriei şi ne sacrificăm prea 

mult pentru familie sau pentru serviciu şi nu ne acor- 
dăm niciodată un moment pentru a ne îngriji de noi 
înşine. J 
Persoana care se stimează preferă plăcerea în locul 
durerii şi spune prietenilor: „Mi-a făcut o mare plăcere 
să stau cu voi, dar acum sunt obosit şi merg să mă 
odihnesc”, sau : „Merg să mănânc ceva pentru a-mi 
potoli foamea până la cină”. Are un moment mereu 
pentru sine, cu toate că îşi iubeşte familia şi serviciul. 


Cap. II : TEHNICI PENTRU DOBÂNDIREA AUTOSTIMEI 29 


Luăm în considerare, în sfârşit, trei sugestii pentru 
a avea mai multă grijă de sine. Alege-o pe cea care ti se 
potriveşte mai mult: 


1. O zi pentru tine. 

Dedicá-ti în fiecare lună o zi, sau măcar o jumătate 
de zi, exclusiv pentru tine, pentru a face ceea ce iti place 
mai mult, de exemplu: să te plimbi, să citeşti, să vizi- 
tezi un prieten. 


2. Un premiu zilnic. 

Fă zilnic, exclusiv pentru tine, ceva care să te satisfacă 
cu adevărat, mai ales în acele zile în care lucrurile nu 
au mers prea bine. Aminteste-ti că, oricâte greşeli ai fi 
comis, eşti totuşi o ființă umană greşitoare, demnă de 
respect. 

3. Îmbrăţişări. 

Câţiva medici şi psihologi au descoperit cá a imbrátisa 
şi a fi imbrátisat este o practică de o mare eficacitate 

terapeutică ce produce efecte pozitive, atât fizice, cât sì 
psihice. 
Îmbrăţişează persoanele dragi fără să-ți fie ruşine. 


CAPITOLUL III 


ACCEPTAREA DE SINE 


E tot atât de deplorabil să-ţi subevaluezi propriile 
talente, cum este a nu-ți recunoaşte propriile limite şi 
erori. 

Acceptarea de sine prezintă două aspecte: 

1. Recunoaşterea obiectivă şi senină a caracteristi- 
cilor noastre fizice şi psihice care ne limitează, precum 
şi a comportamentelor nepotrivite sau greşite care ne 
aparțin. 

2. Constiinta demnităţii noastre de persoane care, 
oricât de multe greşeli am putea comite, rămânem întot- 
deauna ființe umane greşitoare şi demne de respect. 

Referitor la acceptare, A. Ellis a spus: 

„Acceptarea de sine înseamnă că persoana se acceptă 
pe sine pe deplin şi fără condiţii, fie că se comportă sau 
nu într-un mod inteligent, corect sau adecvat, fie că alții 
îi acordă sau nu aprobarea, respectul sau iubirea lor”. 

Mulţi dintre voi la acest punct ar putea obiecta: 
„Oare făcând astfel nu devenim prea indulgenti cu noi 
înşine?” 

Răspunsul este „nu”, întrucât persoana se acceptă, 
dar, în acelaşi timp, se angajează să se schimbe 
pentru a se perfecționa. 

Aşa cum iubim persoane în ciuda defectelor lor, tot 
aşa trebuie să învăţăm să ne iubim pe noi înşine cum 
suntem. 

Nu este rational gi nici util sá punem semnul egali- 
tátii între persoană, care este întotdeauna demnă de 
respect, şi comportamentul său, care nu este întot- 
deauna corect. 

Acceptarea este fundamentală pentru aspectele fizice, 
psihologice şi comportamentale, atât de înrădăcinate 
in noi înşine, încât nu pot fi modificate. A ne incapatana 
să voim să schimbăm ceea ce nu poate fi schimbat ne 
face să irosim inutil energii şi să micşorăm propria 
autostimă. 

E important aşadar să învăţăm să acceptăm ceca ce 
nu poate fi schimbat şi, în acelaşi timp, să ne angajăm 
să schimbăm ceea ce stă în posibilităţile noastre, pro- 
punându-ne obiective graduale, pentru că nimeni nu 
se poate schimba de la o zi la alta. 

Este la fel de necesar să învăţăm să distingem ceea ce 
poate fi schimbat de ceea ce este imposibil de schimbat. 

Recunoaşterea demnităţii persoanei, precum şi re- 
cunoaşterea defectelor şi greşelilor noastre, uşurează 
schimbarea atitudinilor şi a comportamentelor. 
Cu alte cuvinte, acceptarea acţiunii greşite este o supo- 
zitie pentru schimbare. 

Cu ajutorul unei scheme, voi ilustra ceea ce se în- 
tâmplă atunci când greşim: 


Greşeală 


Sentimentul de vinovăţie 
Dialog intern 

Greşeala pregăteşte un cerc vicios, întrucât creează 
în persoană mânie şi iritare faţă de ea însăşi, din cauza 
greselii comise, favorizate de dialogul intern negativ 
cu fraze de tipul: „Eşti un prost... nu eşti bun de nimic.. 
mereu ai să gresesti...” La aceasta se adaugă şi DE ctre 
tul de vinovăţie şi, prin urmare, o creştere a tensiunii, 
care va determina persoana să greşească din nou. 

Acceptarea greselii şi schimbarea dialogului intern 
prin fraze mai încurajatoare, ca, de exemplu: „În această 
situație ai făcut o greşeală, dar cu siguranţă data vii- 
toare vei reuşi să te controlezi”, vor fi supozitiile 
schimbárii. 

Urmátoarea anecdotá a lui Anthony De Mello ilus- 
treazá clar conceptul pe care l-am exprimat: 


,Timp de mai multi ani am fost un nevrotic: eram 
nelinistit, deprimat si egoist. Toti continuau sá-mi 
spuná sá má schimb, toti continuau sá-mi spuná cát 
sunt de nevrotic. Eu má supáram pe ei, chiar dacă eram 
de acord şi doream să mă schimb; dar oricât mă 
chinuiam, nu reuşeam. 

Ceea ce îmi făcea mai rău era că şi cel mai bun 
prieten al meu continua să-mi spună cât de nevrotic 
eram. Continua şi el să-mi spună să mă schimb. Evident 
că eram de acord, aşa cum se întâmpla şi cu ceilalți, dar 
cu el nu reuşeam să mă simt jignit sau să mă supăr. Şi 
astfel, mă simțeam neputincios şi imobilizat. 

Apoi, într-o zi, prietenul meu cel mai bun mi-a zis: 
«Nu te schimba, rămâi aşa cum eşti. Nu mă interesează 
dacă te schimbi sau nu, pentru că eu te iubesc 
oricum». 

Acele cuvinte au răsunat în urechile mele ca o muzică 
frumoasă. In clipa aceea am reuşit să mă destind 
şi m-am simţit viu. Şi astfel, minunea minunilor, 
M-AM SCHIMBAT!” 

A3 


ACCEPTAREA DE SINE SI AUTOMESAJELE 


Acceptarea de noi înşine este adesea alterată de au- 
tomesaje-eu negative pe care ni le adresăm nouă înşine. 
Automesajele-eu sunt mesaje adresate de noi nouă 
înşine, pentru a le distinge de cele care vizează obiecte 
sau persoane în afara noastră. Ele dau naştere la emoții 
şi tendințe comportamentale relative la comportamen- 
tul şi la persoana noastră. Dacă sunt pozitive, întăresc 
acceptarea şi autostima noastră, în caz contrar, le alte- 
rează. 

În fata unui eveniment neplăcut şi neaşteptat, se 
dezlantuie însă, într-un mod automat, gânduri şi auto- 
mesaje-eu mai mult sau mai puţin negative şi adesea 
exagerate, cu alte cuvinte, un dialog intern extrem de 
culpabilizant. Aceasta provoacă în noi sentimente de 
ură, nelinişte şi descurajare. De exemplu, mama care 
primeşte vestea tristă că fiul ei a căzut la examen se 
gândeşte: 

„Fiul meu este o catastrofă”. 

La acest gând se adaugă un altul, mai negativ: „N-am 
ştiut să-l educ”. 

În sfârşit, se adaugă un alt gând şi mai catastrofal: 
„Ca mamă sunt un dezastru”. 


Este clar că acest lanţ de gânduri negative, format 
din atâtea automesaje-eu negative, pe care ni le adresăm 
în situaţii neplăcute, conduce persoana la o alterare 
accentuată a autostimei. 

A fost demonstrat că fenomenul automesajelor-eu 
negative şi relativele şiruri de gânduri ale dialogului 
intern este un fenomen universal, mai precis, îl 
experimentăm cu toții. 

De-a lungul vieţii noastre înmagazinăm o serie în- 
treagă de automesaje-eu, pe care le primim de la figurile 
noastre de referință, ca, de exemplu: părinţi, profesori, 
educatori, partenerul... şi este un depozit care conti- 
nuă să se îmbogăţească în fiecare zi a vieții noastre. 

Experiențele noastre zilnice activează, de multe ori 
în mod inconştient, automesajele-eu pe care le-am înma- 
gazinat. 

Noi toti, din pácate, gázduim un EU critic, un 
mic glas malefic, care se distrează defăimându-ne 
şi umilindu-ne. 

Pentru a urma o bună autostimă, trebuie să învăţăm 
să ne observăm pentru a descoperi aceste automesaje 
negative, pentru a le pune în discuţie şi pentru a le în- 
locui cu altele mai pozitive şi mai realiste. 


Daca în timpul zilei simțim emoţii negative, cum ar 
fi: nelinişte, tristeţe, neplăcere, mânie etc., este bine să 
ne întrebăm: „Ce aud eu acum, ce-mi imaginez, ce 
gândesc în acest moment?” 

Unele automesaje se aud clar, altele sunt mai puţin 
clare, şi, de aceea, este important să le dăm atenţie şi 
să notăm într-un jurnal gândurile noastre. 


AUTOSTIMA 

Voi da nişte exemple pentru a clarifica cele expuse 
mai sus. 

EXEMPLUL | 


TRISTEŢE, MÂNIE 
IMPOTRIVA MEA 


„Aflu că fiul 
meu a căzut la 
examen”. 


„La serviciu 
mi-am dat 
seama că am 
greşit un calcul 
şi mi-e teamă 
că şeful meu 
mă dojeneşte”. 


„Soacra mea 
nu acceptă 
modul în care 
mă port cu fiul 
meu”. 


„Încă o dată 
am demonstrat 
că sunt slabă”. 


i 


„Simt o apăsare 


în inimă”. 


NELINIȘTE, 
MANIE 
24 
„Incep să 
transpir rece”. 


TRISTEŢE SI 
MANIE 


„Ca mamă 
sunt un 
dezastru”. 


„Sunt aceeaşi 
idioatà”. 


„Mă gândesc: 
«Are ceva cu 
mine»", 


,Nu voi putea 
sá-mi schimb 
caracterul”. 


Car. III: ACCEPTAREA DE SINE 41 


ExEMPLUL 2 


,Am fost o mamá 
normalá, care, cu toatá 
bunăvoința, uneori comite 
greşeli”. 

„Cum sunt o ființă 
„Nu trebuie să fac umană, pot greşi, fără a 

greşeli, altfel sunt mă considera pentru 
idioată”. aceasta lipsită de 
valoare”, 

„Nu pot fi aprobată de 
toti, altfel aş fi lipsită de 
personalitate”. 
„Trebuie să accept cá, în 
viata, dacă eşti aprobat de 
unii, eşti dezaprobat de 
alții”. 


„Ca mamă sunt o 
catastrofă”. 


„Nu pot accepta să fiu 
dezaprobată”. 


„Cum am învățat să fiu 
într-o lume, pot învăţa să 
fiu şi în alta. Trebuie 
numai să-mi propun 
obiective graduale”. 


„Caracterul nu se 
poate schimba”. 


Ellis a demonstrat că persoanele neliniştite şi de- 
primate — sau oricum, cu o mică stimă de sine — au in 
dialogul lor intern următoarele idei iraționale, care 

trebuie sá fie combátute si substituite cu altele, mai 
rationale si realiste. 
Să le vedem împreună. 


PRIMA IDEE IRATIONALA: „ Trebuie să fim iubiţi şi 
aprobati de toti". 

Ideea raţională şi realistă care subigttntie ideea pre- 
cedentà ar putea fi următoarea: 

„Nu pot fi iubit şi aprobat de toţi, altfel aş fi lipsit de 
personalitate”. De exemplu, o persoană cu o anumită 
idee politică va fi aprobată de aceia care aparțin parti- 
dului său, dar va fi dezaprobată de alţii. O persoană 
care duce înainte cu coerenţă ideile sale va fi stimată şi 
de adversari, în timp ce acela care-şi schimbă opinia 
după circumstanţe va fi disprețuit. 


A DOUA IDEE IRATIONALA: „Trebuie să fii întotdeauna 
la înălţimea situaţiilor. Nu poţi greşi”. 

Ideea rațională ar putea să fie aceasta: „Deoarece 
sunt o fiinţă umană, pot să greşesc, fără sà mà consi- 
der lipsit de valoare”. 

Atunci când ceilalţi ne manipulează, reproşându-ne 
greşelile, putem spune: „Nimeni nu este perfect”, sau: 
„A greşi este uman”. 

Atunci când suntem paralizati de frica de a greşi, 
trebuie să ne repetám: „Dacă nu încerc, desigur nu voi 
evolua ca individ. Dar dacă încerc, am două posibili- 
tati: să meargă bine sau să meargă rău. În ipoteza a 
doua însă, voi putea învăţa din greşelile mele şi deci 
voi crea o evoluție a mea. Cei din vechime ziceau: «Din 
greşeli se invata»”. 

A TREIA IDEE IRATIONALÁ: „Trecutul şi caracterul 
sunt ca o pecete de nesters”. 

Ideea rațională afirmă că multe aspecte ale perso- 
nalitátii noastre sunt rodul învăţării, de aceea, sunt 
foarte greşite frazele de tipul: „Nu pot să mă schimb, 
aşa este caracterul meu!”, sau: „Copilăria mea, trecutul 
meu sunt un semn de neşters!” Aceste fraze sunt o 
scuză pe care noi o formulăm pentru noi înşine ca să 
nu ne schimbăm, deoarece a schimba anumite aspecte 
ale personalităţii noastre cere un efort deosebit. Sau, 
dimpotrivă, multi ar vrea să se schimbe de la o zi la 
alta. Nimeni nu se poate schimba imediat! O poate face 
numai propunându-şi obiective graduale care duc la 
scopul dorit. 


A PATRA IDEE IRATIONALÀ: „Cine ii face pe alții sà 
sufere va fi pedepsit”. 

Ideea raţională, în acest caz, va fi : „Se cade să nu 
încalce drepturile celorlalţi, dar nu este drept să merg 
impotriva mea pentru a satisface dorinţele celorlalţi”. 
Numai învățând să mă iubesc şi să mă respect pe mine 
însumi, voi putea construi raporturi senine şi satisfă- 
cătoare cu ceilalți. 


ÎN SINTEZĂ, strategia se împarte în cinci faze: 
1. a demasca automesajele-eu disfunctionale; 
2. a le pune în discuţie; 

3. a le înlocui cu alternative pozitive; 

4. a le repeta; 

5. a acționa în consecință. 

Cum s-a spus deja, mesajele negative primite in copi- 
lárie de la persoanele semnificative nouá sunt cele care 
au o mai mare insemnátate in dialogul nostru intern. 
În multe cazuri, nu sunt analizate in mod critic şi, prin 
urmare, continuă să aibă o influență negativă asupra 
noastră şi asupra acţiunilor noastre. De aceea, este im- 
portant să căutăm să le reamintim şi să le repunem în 
discuţie in lumina experienţei noastre de adulti. Acesta 
este obiectivul următorului exerciţiu. 

De exemplu, Maria, o pacientá de-a mea, isi amin- 
teste cu durere mesajul negativ si culpabilizant pe care 
în mod frecvent părinţii i-l adresau: „Eşti un báietoi! 
Nu vei găsi pe nimeni cu care să te căsătoreşti”. De 
fapt, Maria, încă de mică, avea atitudini de mândrie, 
depásea cu o fata încruntată dificultăţile, era foarte inde- 
pendentă. Ajunsă adultă, s-a afirmat cu mult succes la 
serviciu şi a ştiut să se facă respectată, dar mesajul 
culpabilizant al părinților îi crea dificultăţi în raportul 
ei cu oamenii. 

Numai după o analiză obiectivă de sine însăşi, a reuşit 
să ajungă la concluzia că a fi o persoană independentă 
şi afirmată nu-i împiedică posibilitatea de a găsi un 
prieten. A început să se considere o persoană „completă”, 
adică dotată cu feminitate, dar şi cu „fața încruntată”. 

In acelaşi mod, Marcu a analizat un mesaj negativ 
pe care tatăl i l-a repetat de mai multe ori atunci când 
era copil: „Eşti un mágar!", insotind mesajul său cu 
imaginea unui măgar de pe o poză. Marcu spune că a 
fost foarte condiționat de acest mesaj negativ în timpul 
anilor de şcoală şi că s-a convins de valoarea sa numai 

la vârsta adultă, si asta, numai datorită ajutorului prie- 
tenei sale. 


Închei acest capitol cu două sugestii: 


1. Atunci când faci o greşeală şi te simţi rău, premi- 
ază-te făcând ceva ce-ţi place tie foarte mult. Aceasta, 
nu pentru a întări un comportament incorect, ci pentru 
sentimentul demnităţii tale personale, în ciuda nepo- 
trivirii cu acea acțiune determinată. 


2. Scrie-ti o scrisoare fie însuţi, o scrisoare plină de 
afecţiune şi de înţelegere, în care să înşiri calităţile tale 
şi lucrurile frumoase pe care le-ai realizat în viaţa ta. 
Pune-o la poştă şi, atunci când o vei primi, citeşte-o de 
mai multe ori. 


CAPITOLUL IV 


SENTIMENTELE DE VINOVÁTIE 


Sentimentele de vinovátie pot fi psihologice sau morale. 

Să clarificám acest concept prin câteva exemple. 

Copilul care se naste si creste intr-o familie ce eco- 
nomiseste, odată devenit adult, se va simți vinovat 
atunci când cheltuieşte bani, chiar dacă uneori este 
necesar să o facă. În acest caz, convingerile şi valorile 
dobândite în familie acționează la un nivel mai mult 
sau mai puțin conştient, conditionándu-i comporta- 
mentul. 

Un alt exemplu ar putea fi acesta: persoana care a 
dobândit un excesiv simţ al datoriei în ambientul în 
care a trăit s-ar putea simți vinovată atunci când se 
odihneşte. 

Aceste tipuri de sentimente de vinovăție sunt numite 
nesănătoase, deoarece creează suferință inutilă în aceia 
care le trăiesc. 

Sentimentul de vinovăţie morală intervine atunci 
când persoana îşi dă seama că a dăunat altora prin 
comportamentul ei. În acest caz, sentimentul de vino- 
vátie este sănătos, pentru cá o determină să ceară ier- 
tare şi, dacă este posibil, să îndrepte greşeala comisă. 

De exemplu, soțul care-şi părăseşte soția şi copilul de 
doi ani pentru a pleca cu o altă femeie se simte vinovat, 
pentru că a acționat în mod greşit. Acest sentiment de 
vinovăţie este sănătos, deoarece, conştientizând răul 

provocat, poate genera dorinţa de a repara greşeala. 
Într-adevăr, conştientizarea greşelii comise, cum am 
văzut în al doilea capitol, permite autocorectarea. Acela 
care nu conştientizează comportamentele sale nepo- 
trivite nu se dezvoltă şi, în consecință, continuă să gre- 
şească. | 

De unde iau naştere sentimentele de vinovăţie? Iau 
naştere din normele care ne sunt transmise din gene- 
ratie în generaţie prin cultură; alte norme sunt „scrise 
în inima noastră” şi sunt folosite cu numele de legi sau 
norme morale. Normele subinteleg îndatoriri; cu alte 
cuvinte, dacă am o regulă, trebuie să o respect. Dacă 
nu o fac, mă simt vinovat. Acest concept poate fi rezumat 
în schema următoare: 


Norme 
i 
Datorii 
| 


Sentimente de vinovatie 


Însă normele ce sunt transmise de cultură sunt mai 
mult sau mai puţin arbitrare, căci se schimbă o dată cu 
timpul şi cu locul. 

Din păcate, adesea persoana nu se opreşte ca să reflec- 
teze dacă o regulă este dreaptă sau greşită şi tinde să 
intre în vâltoarea sentimentului de vinovăţie. 

De multe ori când trebuie să luăm o decizie, gândim: 
„E drept sau greşit să mă comport aşa?” În schimb, ar 
trebui să ne întrebăm: „E drept sau greşit pentru mine?" 
Nu vreau să afirm prin aceasta că noi ar trebui să vătă- 
măm drepturile celorlalți pentru a urmări obiectivele 

noastre; repet, in schimb, cá noi deseori renuntàm să 
ne satisfacem dorințele sau necesităţile pentru a-i 
mulțumi pe alții, în numele unor reguli considerate 
generale şi neschimbătoare, fără să fie adevărate. 

Adesea, în raporturile interpersonale, se verifică feno- 
mene de manipulare, mai mult sau mai puţin mascate, 
atunci când un individ tinde să-şi impună punctul său 
de vedere, regula sa celeilalte persoane cu care relatio- 
nează, 

Voi ilustra acest concept cu ajutorul unei scheme: 


core srt. 


Individul A Individul B 


PUNCTELE DE VEDERE VOR FI DIFERITE 


Persoana mai puternică, mai agresivă, va tinde să-şi 
impună punctul de vedere asupra celeilalte. Acest feno- 
men se numeşte manipulare şi poate să fie mai mult 
sau mai putin conştient. 


Manipularea este de trei feluri: 

1. Manipularea prin sentimentul de vinovăţie. 
Individul A îl constrânge pe individul B să urmeze opinia 
sa, făcându-l să se simtă vinovat. Frazele tipice sunt: 
„Mă faci să sufăr cu comportamentele tale şi ştii că eu 
nu merit”. Sau: „Priveşte cum te comporti, după tot 
ceea ce am făcut pentru tine”. 

2. Manipularea prin dezaprobare. Frazele tipice 
sunt: „Poţi face ceea ce crezi, dar nu poţi pretinde să te 
aprob”. Urmează zidul tăcerii; altfel spus, urmează 

„să pună botul”. Sau: „Fă cum crezi, eu mă voi com- 
porta în consecință”. Această ultimă frază poate să fie 
o manipulare de şantaj. 

3. Manipularea prin inducerea sentimentului 
de ignoranță. „Urmează sfaturile mele, pentru că 
am mai multă experienţă decât tine”. | 

Persoana care, pentru a consimti la dorințele celor- 
lalti, merge impotriva convingerilor ei personale acu- 
mulează tensiune. 'Tensiunea acumulată poate duce la 
două consecințe negative: 

1. Când tensiunea depăşeşte un anumit nivel, persoana 
ce a suferit mai mult se răzbună, fie rupând raporturile, 
fie făcând-o pe cealaltă persoană să plătească. 

2. Tensiunea şi agresivitatea acumulate se întorc 
împotriva individului însuşi, făcându-l să se îmbolnă- 
vească de depresie, nelinişte, fobie, dereglări psihoso- 
matice etc. 


Este necesar să înțelegem că nimeni nu poate merge 
împotriva lui însuşi, pentru a nu plăti cu un pret prea 
mare sau pentru a nu strica iremediabil relațiile. De 
aici reiese cá este necesará filtrarea normelor, a agtep- 
tárilor celorlalți în mod critic, întrebându-ne: „Este 
drept sau greşit pentru mine?” Pentru a ieşi din tunelul 
manipulării, i se poate spune în mod simplu celeilalte 
persoane: „Accept şi respect punctul tău de vedere, dar 
eu gândesc într-un alt mod şi te rog să respecţi modul 
meu de a gândi”. 


După cum ati înţeles, sentimentul de vinovăţie este 
foarte puternic în ce priveşte primul tip de manipulare, 
dar este prezent, oricum, în toate celelalte. 

Nu toate sentimentele de vinovăţie sunt nesănătoase 
sau greşite. In unele cazuri, atunci când am violat 
drepturile celorlalţi, când am provocat o daună altei 
persoane, este drept să ne simțim vinovaţi. Este o vină 
fecundă, care izvorăşte din descoperirea greşelii care, 
din cauza neglijentei, a găsit spaţiu în viata noastră. 

Sentimentul de vinovăţie nesănătos, în schimb, este 
o formă de sabotare a propriei personalități, o formă de 
neliniste ce persecută, dezlantuita de exigente si impera- 
tive irationale de ordin (pseudo)cultural, (pseudo)etic 
şi (pseudo)religios. 

Prin urmare, este oportun să învăţăm a distinge 
sentimentul de vinovăţie sănătos de sentimentul de vino- 
văție nesănătos, pentru a învăța să-l folosim atât pe 
unul, cât şi pe celălalt în mod constructiv şi util pentru 
a întări propria autostimă. 


Caracteristicile sentimentelor de vinovăţie 
sănătoase 


1. Pun în discuţie comportamentul concret, respec- 
tând bunătatea persoanei. 

2. Nu se centrează atât pe faptul că propriul com- 
portament ar fi greşit, cât pe dauna cauzată celuilalt. 
Generează dorința de a repara dauna provocată. 

3. Sunt compatibile cu autostima: se pot simţi într-un 
mod sănătos vinovaţi şi să continue să se iubească. 

Caracteristicile sentimentelor de vinovátie 
nesánátoase 


1. Genereazá autoagresivitate şi autodispret, de 
exemplu, sub formá de mesaje ce acuzá, mesaje ce con- 
damná, mesaje ce pedepsesc si care generalizeazá, mesaje 
care implică persoana în totalitatea sa şi îi diminuează 
autostima. 

2. Pot genera comportamente compulsive compen- 
satorii, care, de obicei, la scadentà medie sau lungă se 
dovedesc nocive, ca, de exemplu: a mánca sau a bea 
peste másurá, folosirea drogurilor, shopping compulsiv, 
sex fără iubire şi transgresiv numai pentru a căuta 
simpla plăcere. 

3. Blochează tentativele personale de a se schimba 
şi a deveni mai bun. 

4. Pot fi o formă de subtil joc psihologic pentru a 
obţine atenţia celorlalţi, o tentativă de a cumpăra mila 
celorlalți mărturisind propriile greşeli. 

5. Poate să fie o tentativă de ispăşire, prin propria 
suferință, a răului provocat celorlalți, ca si cum sufe- 
rintele noastre ar servi la repararea daunei. 

6. Contin deseori elemente de teamă fata de o posibilă 
pedeapsă divină. 


Din păcate, o interpretare greşită a principiilor reli- 
gioase s-a dovedit a fi un izvor fecund de producere a 
sentimentelor de vinovăție, cu grave daune psihologice. 

Câţiva autori — psihologii Benson şi Spilkaau - au 
demo;istrat cá, de fapt, autostima persoanelor este 
strâns legată de ideea de Dumnezeu: dacă un individ 
consideră că Dumnezeu este bun şi iartă, are o mai 

mare stimă de sine; invers, cel care gândeşte contra- 
riul are o autostimă scăzută. 

Amintesc acum o frumoasă frază a lui Anthony De 
Mello: „Dumnezeu care face negot cu teroarea este un 
despotic şi... a îngenunchea înaintea lui este ceva pentru 
laşi, şi nu pentru credincioşi”. 


Sentimentele de vinovăţie nesănătoase trebuie să 
fie identificate şi rezolvate, altfel vor tinde să se perpe- 
tueze, cauzând o importantă pierdere de energie şi, 
aşa cum am văzut deja, vom avea senzaţia că suntem 
prinşi într-o capcană, fără cale de ieşire. Vă voi propune, 

acum, două exercitii care vá vor permite să reflectati 
asupra sentimentelor voastre de vinovăţie, să le analizati 
si să găsiţi soluţii pentru a le rezolva în mod definitiv. 

di. 


De exemplu, Daniela, care este foarte altruistà, îsi 
propune de multe ori să-şi ajute prietenii în momentele 
dificile. Norma care reglementează acest comporta- 
ment al ei este: „Trebuie să fim buni şi să-i ajutăm pe 
cei care suferă”. 

Această regulă generează datoria de a-l ajuta întot- 
deauna şi în orice circumstantá pe cel care se simte 
rău, altfel trebuie să se simtă vinovată. 

Daniela îşi face astfel analiza: 

„Mă simt mereu vinovată când un prieten sau un 
membru al familiei îmi cere ajutor şi eu nu sunt în acel 
moment în stare să-l ajut”. 


Ce este adevărat în acest sentiment de vinovăţie? 
Persoana care suferă are nevoie să-şi deschidă sufletul, 
inima, în faţa unei persoane în care are încredere pentru 
a se descărca de tensiune şi pentru a primi mângâiere. 

Ce este fals în acest sentiment de vinovăție? Cu toate 
că înţeleg suferinţa celeilalte persoane şi necesitatea 
sa, nu sunt mereu în condiţiile psihologice cele mai bune 
pentru a putea oferi altora ajutorul de care au nevoie. 


Posibilităţi şi alternative: 

1. Se poate explica persoanei că înţelegem starea ei 
sufletească, dar că, în acel moment, suntem în imposi- 
bilitatea de a o asculta. 

2. Se poate propune să-i vorbim într-un alt moment 
mai favorabil pentru amândoi. 

3. În cazul în care situaţia se repetă destul de des, i 
se poate indica celeilalte persoane numele unui psiho- 
terapeut! 


După care norme judec comportamentul meu? 

După convingerea că suntem răi şi egoişti dacă nu-i 
ajutăm pe cei care sunt în dificultate. 

Sunt norme care mi s-au întipărit în minte? 

Desigur că da. 

Ce gândesc eu cu adevărat? 

Gandese că e drept să-i ajutăm pe alţii, dar e 
la fel de drept să ţinem cont şi de propriile capa- 
citáti de a ajuta, care pot varia după moment. 

Daca am terminat tarziu lucrul, sunt obosit şi com- 
plet „gol”, nu sunt in stare să ajut pe nimeni. 


In cazul in care sentimentul nostru de vinovatie este 
SĂNĂTOS, este necesar să ne grăbim să remediem dauna 
provocată, fie printr-o acțiune reparatorie, fie, dacă 
aceasta nu poate fi efectuată, să ne scuzăm din inimă 
pentru durerea provocată. 

De exemplu, Andrei îşi trădează soţia şi o părăseşte 
si, împreună cu ea, îşi părăseşte şi fiul de doi ani. 

După un oarecare timp, dându-şi seama de răul făcut, 
se întreabă: „Cum pot să repar ce-am făcut?” 

În acelaşi fel, Carla, după cinci ani de la ruperea rapor- 
tului cu ex-logodnicul ei, îşi dă seama că l-a făcut să 
sufere pe nedrept. Decide să-i scrie pentru a-şi exprima 
în mod sincer comportamentul inadecvat şi pentru a-i 
cere iertare. 

Branden scrie în această privință: 

„Dacă am săvârşit acțiuni care au rănit autostima 
noastră, numai împlinind acțiuni contrare corespun- 
zătoare vom putea să o recuperăm”. 


Ce să facem în cazul in care am comis o gre- 
şeală pe care acum nu mai e posibil să o remediem, 
dar care continuă să ne apese conştiinţa? 

În acest caz, este potrivit să reflectăm pentru a inte- 
lege mai bine motivele pentru care, in acea circum- 
stantá concretă, am acționat în acel mod, ca şi cum 
acțiunea ar fi fost făcută de cel mai bun prieten al nostru. 
De multe ori suntem mult mai dispuşi să-i iertăm pe 
ceilalți decât pe noi înşine. 

Decât să ne invinuim, gándindu-ne: „Ce fel de om 
sunt?", ar fi mai potrivit să ne întrebăm: „Din ce cauză 
m-am comportat aşa?” 

Ori de câte ori cititorul ar trebui să se simtă vinovat 
de acţiunile cărora nu le poate aduce nici un remediu, 
tot de atâtea ori îi propun următorul exerciţiu. 


e 

De multe ori este util să se scrie episodul ca şi cum 
s-ar fi întâmplat altcuiva, in asa fel încât să se dobán- 
dească puţină distanţă faţă de cele întâmplate. 


În acelaşi fel în care am examinat sentimentele 
noastre de vinovăţie amintite, este necesar să analizăm 
în mod critic îndatoririle noastre. 

Familia, şcoala şi religia sunt izvoare fecunde de înda- 
toriri sănătoase şi înțelepte, dar pot fi şi izvoare de înda- 
toriri nesănătoase, fără ca prin aceasta să fim nevoiți 
să atribuim o rea-intentie educatorilor, 

Mintea copilului este foarte uşor susceptibilă să fie 
programată de mesaje ce provin de la persoanele care 
îi sunt mai importante. 

De aceea, pe parcursul educaţiei familiale şi religi- 
oase sunt foarte uşor de întipărit în copil mulţi de „ar 
trebui”, care, dacă nu sunt analizati in mod critic, pot 
condamna mai apoi adultul să trăiască în nemulțumire, 
sub tirania sentimentului datoriei. 

De exemplu: „AR TREBUI să te fortezi să-i multu- 
meşti întotdeauna pe părinţii tăi”, sau „AR TREBUI să fii 
întotdeauna dispus să te sacrifici pentru ceilalți şi să 
uiti de dorinţele şi de nevoile tale". 

Când actionám împotriva acestor imperioase „ar tre- 
bui”, nu putem face altceva decât să ne simţim vinovați. 

Deci este indispensabil să distingem care sunt dato- 
riile care cu adevărat fac parte din sistemul nostru de 
valori personale şi acelea care ne invinovátesc în mod 
inutil. 

Luciana, de exemplu, se plánge cá este intotdeauna 
nervoasă şi stresată şi îşi dă seama cá se ceartă mereu 
cu soțul şi cu fiul ei pentru nimicuri. Când i se cere să-şi 
analizeze datoriile, îşi dă seama că este încontinuu sub 
tensiune şi că nu are nici un moment pentru sine. 

Simţul său exasperat al datoriei nu-i permite să-şi 
descarce tensiunile, provocându-i astfel o nemulțumire 


serioasă, care creează nemulțumire chiar şi celor din 
familia sa. 

Pentru a ne elibera de tirania datoriei nesănătoase, 
mai este important să învăţăm să ne schimbăm limbajul. 
Cuvântul „trebuie” nu-i lasă persoanei nici o posibili- 
tate de alegere. Cuvântul „prefer”, în schimb, îi permite 
persoanei o cale de ieşire şi are un impact diferit asupra 
psihicului. 

De aceea, să învăţăm să înlocuim cuvântul 
„trebuie” cu „prefer”. 

De exemplu: „Prefer să nu provoc o neplácere prie- 
tenilor mei, chiar dacă uneori trebuie s-o fac pentru 
integritatea şi coerenţa personale”, 

Ultimul exercițiu, „pentru nevroticii normali”. 

CAPITOLUL V 


ASERTIVITATEA 


Prin comportament asertiv sau asertivitate nu 
înțelegem atitudinea incápátánatà a aceluia care vrea 
să obțină cu orice pret ceea ce doreşte, ci voinţa fermă 
de a-şi pune în valoare propriile drepturi, de a-şi exprima 
propriile opinii, sentimente, dorinţe atunci când se 
consideră oportun, în mod clar, sincer, direct, apropriat 
şi respectuos, fără a viola drepturile propriului interlo- 
cutor. 

Comportamentul asertiv se bazează pe respectul fata 
de sine şi fata de celălalt, pe respectarea propriilor nece- 
sitati şi pe posibilitatea de a negocia în caz de conflict. 

In raporturile interpersonale, in schimb, persoanele 
oscilează între două atitudini opuse: pasivitatea şi 
agresivitatea. 

În ambele cazuri, persoana nu este mulțumită de 
raporturile sale şi îşi diminuează în mod iremediabil 
autostima. 

Plecând de la presupunerea că nici chiar fraţii, cu 
toate că sunt din aceeaşi familie, nu gândesc la fel, este 
inevitabil ca, în orice relație, mai degrabă sau mai târziu, 
să apară divergențe şi să fie necesară, prin urmare, expri- 
marea propriul punct de vedere. 

Pasivul nu-şi exprimă opiniile, necesităţile şi nu-şi 
apără drepturile, pentru că îi este frică să nu rupă relația 
cu celălalt, să nu pară că este rău sau egoist sau să nu-l 

facă pe celălalt să sufere. Poate să ajungă chiar să-şi 
exprime criticile, dar o face într-un mod mai puţin clar 
şi incisiv, motiv pentru care este cu greu luat în consi- 
derare. În acest mod, furnizează altora ocazia de a profita 
de el. Complăcerea sa excesivă îl face să sufere foarte 
mult, până acolo că, nemaiputând să îndure, poate în- 
trerupe brusc relaţia interpersonală sau poate exploda, 
devenind agresiv. 

Este agresiv acela care îşi exprimă drepturile, nece- 
sitàtile şi criticile într-un mod nepotrivit, atacând, 
oprimând, învinuind sau umilindu-l pe interlocutorul 
său. Comportamentul agresiv poate să fie o reacţie la 
excesiva complăcere sau o tentativă de a-l domina pe 
celălalt. In toate cazurile, persoana agresivă distruge 
iremediabil raporturile şi se simte deseori vinovată 
pentru ceea ce a zis sau a făcut într-un moment de izbuc- 
nire a furiei. | 

Se vorbeşte despre „sindromul pendulului” 
când o persoană trece de la o modalitate comporta- 
mentală la alta. | 

O persoana poate să fie sau prevalent pasivă, sau 
prevalent agresivă, ori poate să fie agresivă cu unele 
persoane şi binevoitoare cu altele. 

Să nu uităm apoi pasivul-agresiv, care poate fi cel 
care îşi impune opiniile folosindu-se de mijloace indi- 
recte, ca, de exemplu, manipularea prin sentimente de 
vinovăţie sau printr-o aparentă bunătate şi simpatie. 

Această formă de „agresivitate delicată” nu este, cu 
siguranță, un rău mai mic decât agresivitatea dură şi 
ajunge, de obicei, să fie pusă în act de persoanele care 
dețin o putere. 

Pentru a dezvolta un comportament asertiv, este 
important să formulăm o serie de convingeri asertive 
ce vor susține comportamentul nostru asertiv. 

Ele sunt: 

* Vom câştiga în termeni de respect când apărăm în 
mod responsabil şi respectuos drepturile noastre, făcân- 
du-ne cunoscuţi şi altora. 

* A căuta să ne comportăm în aşa fel încât să nu 
ofensăm niciodată pe nimeni conduce, de obicei, la a 
ne provoca rău nouă înşine şi altora. 

* Atunci când apărăm drepturile noastre şi ne expri- 
mam in mod direct şi clar necesităţile, toti obțin beneficii. 

e Atunci când sacrificăm prea des drepturile noastre, 
îi învăţăm pe alţii să profite de noi. 

* Atunci când ne comportàm în mod asertiv, arătând 
sincer lucrurile care ne deranjează, dăm altora ocazia 
de a ne cunoaşte şi de a-şi transforma comportamentele 
incorecte în privința noastră. 

Mai mult, toţi avem dreptul să ne comportăm în 
mod asertiv, exprimând în mod leal şi respectuos gân- 
durile, sentimentele şi opiniile noastre. 

Într-un mod particular: 

1. Toti avem dreptul să fim respectaţi de alţii, indife- 
rent de vârstă, de sex, de condiţia economică, de nivelul 
de pregătire intelectuală. 

2. Toti avem dreptul de a avea necesități şi dorințe 
care trebuie să fie considerate la fel de importante ca şi 
ale celorlalți. 

3. Toti avem dreptul de a trăi sentimente de tot felul 
şi de a le exprima in mod respectuos fata de ceilalți. 

4. Toti avem dreptul de a decide sà implinim asteptà- 
rile altor persoane sau să actionám după dorinţele şi 
necesităţile noastre, fără a leza drepturile lor. 

5. Toti avem dreptul de a avea opiniile noastre şi de a 
le exprima. 

6. Toti putem sà ne schimbăm o idee dacă circum- 
stantele şi experiențele noastre de viata favorizează 
acest lucru, fără ca, pentru aceasta, să fim învinuiți de 
alții. 

7. Toţi avem dreptul să decidem dacă vrem să oferim 
altora justificări pentru comportamentele noastre, fără 
ca, prin aceasta, să fim lipsiţi de respect. 

8. Toti avem dreptul să judecăm într-un mod autonom 
comportamentul nostru si ceca ce este drept sau greşit 
pentru noi. 

9. Toti avem dreptul de a cere explicaţii sau informații 
pentru ceea ce nu cunoaştem, fără ca, prin aceasta, să 
fim considerati ignoranti. 


Pentru a deveni asertivi, este important sá stim 
să facem distincţie între ceea ce sunt drepturile 
altora şi dorințele sau aşteptările lor: nu este 
drept să lezăm drepturile altora, dar, la fel, nu este 
drept să lezăm drepturile noastre pentru a satisface 
dorinţele celorlalți. 


Definim acum un repertoriu de atitudini asertive: 

B Asertivitatea pozitivă constă in a exprima 
afecțiunea şi stima autentice fata de ceilalți, încercând 
să vedem mereu calitățile şi defectele persoanelor care 
ne înconjoară, fără a considera ceva ca scontat. 

B Asertivitatea empatica rezidă in a ne exprima 
criticile după ce am încercat să înțelegem punctul de 

vedere si sentimentele interlocutorului. De exemplu, 
s-ar putea zice: „Înţeleg că, probabil, a intervenit ceva 
şi, din acest motiv, ai ajuns cu întârziere, dar pe mine 
mă deranjează mult faptul că trebuie să aştept, de aceea, 
propun ca...” 

m Asertivitatea progresivă constă in a afirma 
întotdeauna cu o mai mare fermitate opiniile dacă ni 
se pare că celălalt nu ţine cont de ele. 

m Asertivitatea comparativă intră în acțiune 
atunci când se face cunoscută interlocutorului discre- 
panta dintre cuvintele sale şi comportamental său 
efectiv. 

După această introducere, voi înşira principalele 
abilități asertive, care, nu numai că vor mări autostima, 
dar vă vor permite să aveţi raporturi mai senine şi mai 
multumitoare cu ceilalți. 


Abilitatile asertive sunt: 

1. Cum exprimăm elogiile; 

2. Cum le primim; 

3. Cum exprimăm propriile dorințe; 

4. Cum potolim mânia; 

5. Cum ne protejăm de agresivitatea şi de atitudi- 
nea autoritară a celuilalt; 

6. Cum facem o critică; 

7. Cum primim o critică. 


CUM SĂ EXPRIMĂM ELOGIILE 


Elogiile sunt, în general, considerate un lucru pozitiv. 
Si, cu toate acestea, nu toti gândesc aşa despre ele. Deter- 
minant este modul în care sunt făcute. Unii, când primesc 

elogii, gândesc că celălalt caută să-i manipuleze prin 
laude şi gândesc, de exemplu: „Cine ştie ce vrea de la 
mine!” 


O sugestie utilă ar putea fi aceea de a cere permisi- 
unea, pentru a pregăti persoana să primească compli- 
mentul, evitând situaţiile de încurcătură. S-ar putea 
spune, spre exemplu: „Pot să-ţi spun un lucru pe care 
îl apreciez la tine?" 

Este şi mai important să descriem comportamentul 
pe care vrem să-l lăudăm. De exemplu, zicând: „Imi 
plac foarte mult desenele tale”, exprimăm aprecierea, 
în timp ce afirmaţia: „Eşti un pictor excepţional!” poate 
fi interpretată ca o luare peste picior. 

În primul caz, elogiul este descriptiv, în al 
doilea caz, este de evaluare. 

CUM SĂ PRIMIM ELOGIILE 


Atunci când primeşti un compliment, permite-i să 
pătrundă în tine, dacă nu ai motive să pui la îndoială 
sinceritatea persoanei. 

Capacitatea noastră de a primi elogiul este benefică 
atât pentru noi, cât şi pentru persoana care îl face; în 
caz contrar, neplăcerea este reciprocă. 

Relaţiile interpersonale se imbogátesc atunci când 
ambele parti îşi transmit expresii de apreciere. 

Nu este bine, în sfârşit, să ne agităm să răspundem 
la elogii, altfel s-ar pierde din spontaneitate în relația 
cu acea persoană. In anumite ocazii, poate fi potrivit 
să răspundem cu un elogiu, nu „din datorie”, ci din 
dorința autentică de a exprima ceva ce simțim cu ade- 
vărat, 


CUM SĂ NE EXPRIMĂM DORINȚELE 


Multe persoane fac o mare greşeală în relaţiile cu 
ceilalți. Greşeala este aceea de a se aştepta ca cealaltă 
persoană să înțeleagă de la sine ceea ce vrem noi de la 

ea. „Dacă m-ar iubi, ar înțelege de ce anume am nevoie”, 
aud repetându-se deseori această expresie, sau: „Ar 
trebui să înțeleagă singură că nu poate să mă țină o 
oră la telefon în timp ce iau prânzul!” 

Să ne amintim că ceilalţi nu întotdeauna ne satisfac 
dorinţele, nici măcar dacă le-o spunem, darămite dacă 
nu le spunem. 


Este important să folosim mesajele la persoana 
întâi, fără a face referinţă la norme generice. 
Un exemplu de mesaj spus la persoana întâi este urmă- 
torul: „Aş dori foarte mult ca, din când în când, să-mi 
trimiti câte un buchet de flori”. O frază generică, nu- 
mită şi „mesaj la persoana a doua”, ar putea fi aceasta: 
„Soții buni dăruiesc mereu flori soțiilor lor". 

Fraza generică este culpabilizantă şi deseori îl irită 
pe acela care o primeşte. 

În sinteză, este important să exprimăm cu claritate 
ceea ce dorim ca alţii să facă pentru noi, făcând refe- 
rintá la comportamente concrete. 

Intorcându-ne acum la exemplul precedent, dacă 
soţia i-ar fi spus soțului ei: „Aş vrea ca tu să fii mai 
drăguţ cu mine”, probabil că el nu ar fi înțeles niciodată 
că soția sa voia să primească flori de la el. 

CuM SA POTOLIM MANIA 


Atunci cand o persoană este foarte mâniată, ea este 
incapabilă să primească informaţii. Cu alte cuvinte, nu 
este în stare să comunice în mod eficient. Aceste situaţii 
de „plinătate emoţională” pot fi foarte distructive, în- 
trucât asistăm la o escaladare de injurii care-i pot răni 
pe cei implicaţi în această situaţie şi pot să degenereze, 
în cazuri extreme, în acţiuni violente. 

Este salutar, de aceea, să evităm să fim antre- 
nati în situaţii de acest tip, deoarece nu aduc nimănui 
nici un beneficiu. 

Atunci când cineva este foarte mâniat pe noi, este 
necesar să întrerupem imediat conversaţia cu el, deoarece 
comunicarea devine imposibilă. Am putea spune: „Vom 
mai vorbi într-un alt moment, când vom fi mai calmi 
amândoi”. 

Luând o pauză, tensiunea poate fi descărcată, putem 
reflecta cu mai mult calm, pentru ca mai apoi să ajungem 
la o clarificare. 

In acelaşi fel putem acţiona şi atunci când mânia 
este a noastră, spunând, spre exemplu: „În acest mo- 
ment sunt foarte nervos şi nu sunt în stare să comunic 
cu tine. Vom vorbi când voi fi mai calm”. 

In ambele cazuri, în timpul pauzei, este foarte impor- 
tant să ne ocupăm cu un lucru relaxant pentru noi, ca 
de exemplu: să ne plimbăm, să ascultăm o muzică plă- 
cută, liniştitoare, în aşa fel încât să se descarce tensiunea 
acumulată în noi. 

Apoi, este fundamental să ne gândim la calităţile 
persoanei pe care ne-am mâniat şi la lucrurile pozitive 
ce au fost în raporturile dintre noi. Ar trebui, mai 
apoi, să căutăm să înțelegem punctul de vedere 

al celuilalt, întrebându-ne, spre exemplu: „Din 
ce cauză s-a comportat astfel?” 

Dacă, dimpotrivă, în timpul pauzei, continuăm să 
vedem numai aspectele negative ale problemei, pauza 
aceea nu a folosit la nimic, iar următoarea întâlnire va 
produce o nouă „ciocnire”. 

CUM SĂ NE PROTEJĂM DE PREPOTENTA ALTUIA 


Adesea ne întâlnim cu persoane care vor să ne im- 
pună punctul lor de vedere sau să ne determine să ne 
comportăm aşa cum ar dori ele. 

În aceste situaţii, fie ne mâniem, fie începem să 
aducem scuze sau justificări pentru a ne proteja. Un 
exemplu în această privinţă ar putea fi următorul: Sara 
îi telefonează prietenei sale, Enrica, pentru a-i cere să 
o însoțească la o sărbătoare, pentru că nu vrea să 
meargă singură. Enrica, temându-se să nu o ofenseze 
pe prietena ei, caută să găsească o scuză, spunând, 
spre exemplu: „Nu pot veni, pentru că mâine trebuie 
să mă trezesc devreme”. 

Sara reia, spunând: „Nu-ţi fă nici o grijă! Nu ne 
vom întoarce târziu!” Enrica, atunci, caută o altă scuză: 
„Nu am maşină, pentru că o foloseşte fratele meu”. 
„Nu-i nici o problemă”, insistă Sara, „am să împrumut 
eu maşina de la tatăl meu”. 

Cu cát noi aducem mai multe scuze, cu atât dăm 
mai mult posibilitate persoanelor prepotente să ne im- 
pună voinţa lor. Singurul lucru pe care trebuie să-l facem 
este să aplicăm tehnica asertivă a „discului zgâriat”, 
care constă în senina repetare a aceleiaşi fraze care 
exprimă cu claritate ceea ce dorim noi. Ca să ne intoar- 
cem la exemplul precedent, Enrica ar fi putut repeta 
fraza: „Sara, îmi pare rău, dar nu vreau să merg la săr- 
bătoare”. 

Acest comportament asertiv ne permite să insistăm 
în dorințele noastre legitime fără să cădem în capcane 
verbale manipulatorii din partea interlocutorului nostru 
şi fără sà ne abatem de la obiectivul nostru personal. 

Multe persoane confundă comportamentul asertiv 
cu agresivitatea fata de ceilalți, pentru cà au învățat, 
de la părinţii lor sau de la altcineva, să fie foarte îngă- 
duitoare. Pe de altă parte, persoanele agresive consideră 
că un comportament asertiv denotă „slăbiciune” de 
caracter, deoarece au fost educate după convingerea: 
„Dacă cedezi in fata convingerilor altora, esti terminat!”, 
sau: „Dacă eşti prea gentil, celălalt va profita de tine”. 

În această privinţă, este extrem de semnificativ citatul 
din Colter şi Guerra, care afirmă: „Comportamentul 
asertiv se bazează pe respect: fata de noi înşine, fata de 
alții, fata de sistemul de valori al fiecăruia”. 

CUM SĂ FACEM O CRITICĂ 


A şti să ne formulăm criticile în mod constructiv 
este fundamental pentru a ne salva raporturile cu persoa- 
nele din jurul nostru. Cáci persoana foarte ingáduitoare, 
care nu reuşeşte să-şi exprime propriile opinii, sfârşeşte 
cu timpul prin a nu mai suporta relaţia. Unii nu înțeleg 
pentru ce un prieten sau un partener, dintr-o dată şi 
fără nici un motiv plauzibil, întrerupe relaţia cu ei. Se 
întreabă fără să înţeleagă de ce se întâmplă aşa. Deseori 
celălalt a fost foarte îngăduitor şi nu a spus niciodată, 

pentru a nu distruge raportul, ceea ce ii crea probleme. 
Dar atunci cand se suportă situaţii neplăcute, se acu- 
mulează tensiune până la punctul în care pentru aceste 
persoane devine imposibil să continue să mai suporte 
aşa ceva. Imi vine în minte exemplul soţului care îi 
spune soției: „Mă duc să cumpăr ţigări”, şi nu se mai 
întoarce niciodată acasă. 

Pe de altă parte, persoana agresivă, care-şi exprimă 
punctul de vedere în mod incorect, provoacă iritare în 
celălalt până într-acolo că raportul nu mai este satisfă- 
cător. Nimănui nu-i place să fie încontinuu ofensat sau 
criticat şi, putând alege, toti preferám să stăm cu per- 
soanele care ne respectă. 

Este determinant aşadar, pentru a ne menţine relaţiile 
în timp, să exprimăm clar şi în mod corespunzător 
ceea ce ne provoacă supărare. 

Trebuie să facem distincţie între critica construc- 
tivă, care exprimă un reper negativ specific într-un 
context pozitiv, făcută cu intenția de a îmbunătăţi rapor- 
tul, şi critica distructivă, care transmite mesaje de 
condamnare şi are scopul de-l a răni pe celălalt. 

Definiţia CRITICII ar putea, în definitiv, să fie urmă- 
toarea: „comentariu care scoate în evidență aspectele 
negative ale unei persoane sau ale comportamentului 
unei persoane şi modul de a fi al ei, aspecte ce pot fi 
constructive sau distructive, relevante sau irelevante, 
oportune sau inoportune, făcute pe fata sau pe la spate”. 

Din păcate, trăim într-o societate înclinată spre cri- 
tică, înclinată să folosească „creionul roşu” pentru a 
sublinia greşelile, care, în schimb, consideră scontate 
calitățile persoanelor. Arta de a critica este unul dintre 
sporturile preferate ale multora! 

În afară de criticile făcute pe față, există criticile 
subtile, numite pasivo-agresive, ca, de exemplu: 

m A-l arăta pe Tizio, lăudându-l pe Caio, cu 
fraze de tipul: „Sărmana femeie a lui Cutare, este o 
sfântă!”, lăsând astfel posibilitatea să ne imaginăm că 
soțul este un nemernic. In acest caz, ar fi mai potrivit 
să se spună: „Spre cine este îndreptată această laudă?” 

m A critica priceperea profesională a unei 
persoane, elogiind unul dintre hobby-urile ei, 
spunând, de exemplu, despre un medic: „Este foarte 
priceput să facă fotografii”. 

Pentru a formula o criticá constructivă, este necesar 
să subdividem situaţia în trei faze: ÎNAINTE, ÎN TIMPUL şi 
DUPĂ CRITICĂ. 


Inainte de critică 


Mai înainte de a exprima asertiv o critică, este impor- 
tant să facem unele reflecţii: 

BI Se cuvine să nu uităm că nu avem dreptul să 
criticăm pe nimeni dacă nu suntem dispuşi să lăudăm. 
Mai înainte de a formula critica, trebuie să recunoaştem 
calităţile persoanei şi să învăţăm a o pretui. 

MN Trebuie să ne întrebăm dacă avem partea noastră 
de responsabilitate în comportamentul persoanei pe 
care intentionám să o criticăm. Spre exemplu, Elis: 
este supărată pe prietena sa, Elena, pentru că îi telefo- 
nează întotdeauna la orele paisprezece, atunci când ea 
se odihneşte. Recunoaste însă partea ei de responsabi- 
litate, întrucât nu i-a spus niciodată prietenei sale despre 
acest obicei. 

M Trebuie sà delimitám critica la comportamentul 
inadecvat al celuilalt, evitánd judecátile globale. Este 
asertivá afirmația: „Mă enervează când sosesti târziu”; 
este culpabilizant să spui: „Cine soseşte târziu nu are 
respect fata de ceilalți”. 

m Trebuie să ne referim la comportamentele pe 
care interlocutorul are posibilitatea să le corecteze, 
evitând să facem referință la episoade din trecut la care 
nu mai este posibil să se mai aducă nici un remediu. 
Aşa-numitul „drept la izbucnire” pare de o eficacitate 
dubioasă pentru a-l ajuta pe cel acuzat să schimbe în 
bine comportamentul său şi este, prin urmare, o izbuc- 
nire de tip agresiv. 

m Dacă ceea ce se caută este binele relaţiei, trebuie 
să ne abtinem de la exprimarea criticilor atunci când 
avem sentimente de ostilitate. 

m Se cuvine să alegem cu grijă locul şi momentul 
psihologic şi fizic adaptat pentru a exprima o critică de 
la care se aşteaptă un efect într-adevăr constructiv. Să 
evităm aşadar să fie de fata persoane şi să acceptăm ca 
cealaltă persoană să nu aibă, în acel moment, emoţii 
negative, ca tristeţe, anxietate, mânie, pentru că, în 
acest caz, nu va fi în starea psihologică potrivită ca să 
accepte critica noastră. 

m Va fi oportun să pregătim psihologic interlocu- 
torul ca să primească critica, cerându-i permisiunea, 
spunându-i, spre exemplu: „Pot să-ţi vorbesc despre 
un lucru care m-a supărat?” 


In timpul criticii 


m Înainte de toate, este important să avem o dis- 
poziţie empatică fata de cealaltă persoană, încercând 
să ne punem în locul ei, încercând să avem punctul ei 
de vedere şi să recunoaştem cu adevărat ce este pozitiv 
în ea. Căci critica constructivă exprimă un reper negativ 
într-un context general pozitiv (asertivitatea empatică). 
Spre exemplu, dacă Paula vrea să o critice pe colega ce 
o întreabă mereu despre munca pe care o face, tulbu- 
ránd-o, ar putea să-i spună: „Ştiu cá ai încredere in 
mine şi că mereu cauti să-ți indeplinesti cát mai bine 
munca. însă mi-ar plăcea ca tu să te descurci un pic de 
una singură, pentru cá ai toate capacităţile să o faci. Si 
eu aş putea, în acest mod, să-mi desfăşor mai bine 
munca fără să mai fiu întreruptă”. 

B Este important să descriem cu claritate com- 
portamentul pe care vrem să-l corectám, în aşa fel încât 
cel interesat să ştie exact despre ce este vorba şi să 
poată, dacă doreşte, să remedieze situaţia. Să evităm 
aşadar frazele generice ca: „Aş vrea ca tu să fii mai 
atent la exigenţele mele”. Interlocutorul ar putea să 
nu ştie exact ce doreşte cealaltă persoană de la el să 
facă în mod concret. 

m Trebuie să evităm descalificările globale, ame- 
nintàrile, acuzele, sarcasmele, ironiile si comparatiile 
umilitoare. Un exemplu de comparație umilitoare ar 
putea să fie acesta: „Priveşte cum se comportă soția lui 
cutare în confruntările cu el... Mama mea, da, ştia să 
se dedice familiei... Ex-logodnica mea ştia ce să facă”. 
Asemenea confruntări îl irită foarte mult pe acela care 
le primeşte, făcând ca acea critică să fie distructivă. 

B Trebuie să avem grijă de gesturile nonverbale, 
evitându-le pe acelea care ar putea răni mai mult decât 
cuvintele, ca, de exemplu: degetul arătător întins, priviri 
dispretuitoare, ton agresiv al vocii. 

M Să furnizăm alternative de comportament, ca, 
de exemplu: „Dacă ti se va mai întâmpla să întârzii, cel 
putin la prima ocazie telefonează-mi, pentru a mă 
avertiza”. 

M Să folosim mesaje la persoana I, mesaje care 
constau în a vorbi despre emoțiile şi sentimentele pe 
care comportamentul celeilalte persoane le trezeşte în 
noi, evitând fraze generice. Spre exemplu, e preferabil 
să spunem: „Mi-a provocat o mare supărare faptul că 
tu...”, decât să afirmăm: „Nu ai educaţie atunci 
când...”, sau: „Nu trebuie... nu e drept să te comporti 


aga". 

m Să exprimăm critica în mod clar o singură data, 
deoarece a insista până la dezgust ar face mesajul nostr u 
ineficace. 


O metodă foarte simplă de a formula o critică şi care 
rezumă tot ceea ce am spus până acum e metoda X, Y, Z: 

„Atunci când tu... (descriem comportamentul pe 
care vrem să-l criticăm, pe care îl vom chema X), eu 
simt... (vorbim despre emoția pe care o simţim, emoție 
pe care o vom numi Y), de aceea, propun... (propu- 
nem un comportament alternativ mai corect, pe care il 
vom numi Z)”. 

De exemplu, să spunem: „Când tu soseşti târziu la 
cină eu mă enervez foarte tare; de aceea, dacă se va 
mai întâmpla încă o dată, aş prefera să-mi telefonezi 
ca să mă avertizezi". 


După critică 


W DACA PERSOANA CĂREIA I SE ADRESEAZĂ CRITICA O PRI- 
MESTE, să ne comportăm normal, amintindu-ne nouă 
înşine şi celuilalt că o critică constructivă este folosi- 
toare pentru a menține relaţii satisfăcătoare în timp. 

BI DACĂ PERSOANA NU O ACCEPTĂ, să susţinem că este 
important să se vorbească despre lucrurile care nu 
merg într-o relaţie, pentru a o face durabilă şi, eventual, 
să găsim soluţii alternative menite să fie satisfăcătoare 
pentru amândoi. 

W Este tipic celui care face critica constructivă sa 
mulțumească celuilalt atunci când se comportă corect, 


a bandi -i, spre exemplu: „Îţi mulțumesc... am apreciat 
că tu...” 

CUM SÁ PRIMIM CRITICILE 


O criticá spusá bine poate fi foarte folositoare si 
contribuie cu siguranță la îmbunătăţirea autostimei 
noastre. Deoarece PERSOANELE, din păcate, TIND SĂ FACĂ 
MULTE CRITICI, este foarte important să învăţăm să ràs- 
pundem la critici în mod asertiv. 

Vă voi oferi acum câteva sugestii: 

B Pentru a primi asertiv criticile cerute, sau nece- 
rute, bine sau ràu-intentionate, este folositor să nu 
contra-atacám în grabă, deoarece, dacă răspunsul cu o 
lovitură poate da un moment de uşurare, el nu contri- 
- buiela creşterea personală şi nici la creşterea raportului. 
Este mult mai potrivit, în schimb: 

- să punem întrebări care să clarifice punctul de ve- 
dere al interlocutorului; spre exemplu, să întrebăm: 
„Mai exact, ce intentionezi să spui?"; 

- să cerem exemple pentru a înţelege în care ocazii 
comportamentul nostru a fost incorect; 

— să cerem sugestii şi alternative de la cel care face 
critica, spunând, spre exemplu: „După părerea ta, 
atunci, cum ar fi trebuit să mă comport într-o situaţie 
asemănătoare?” 

m După ce am căutat să înțelegem clar punctul de 
vedere al interlocutorului, putem cere timp pentru a 
ne gândi, spunând, de exemplu: „Voi reflecta asupra a 
tot ceea ce mi-ai spus tu”. 

m Atunci când suntem singuri, este potrivit sà ne 
întrebăm: „Este drept sau greşit pentru mine?”, amin- 
tindu-ne că nu există reguli absolute asupra a ceea ce 
este drept sau greşit să facem în cazul în care nu se 
lezează drepturile altora. 

m Dacă recunoaştem că suntem în greşeală, ne 
scuzăm în fata persoanei care ne-a făcut critica. „Admit 
că am făcut o eroare” — sunt şase cuvinte foarte salu- 
tare în relaţiile interpersonale. Sau, dacă recunoaştem 
că acea critică este dreaptă, putem mulțumi persoanei 
care ne-a criticat constructiv. 

m In cazul în care nu suntem de acord cu ceea ce 
ni s-a spus, atunci putem spune: „Am reflectat, dar eu 
gândesc altfel, respectând în acelaşi timp şi punctul 
tău de vedere”. 

m Daca acea critică este in mod clar distructivă, 
ráu-intentionatá sau manipulatoare, nu trebuie să cobo- 
rám la nivelul celuilalt, nici să inghitim momeala sarcas- 
mului si a ostilitàtii. Lucrul cel mai bun de făcut este 

acesta: să ignorám tot ceea ce a spus celălalt, făcând să 


lunece pe lângă noi critica pe care o considerăm lipsită 
de importanţă. 

CONCLUZIE 


Prin această lucrare, sper că v-am oferit sugestii folo- 
sitoare pentru a vă îmbunătăţi autostima şi raporturile 
cu celelalte persoane. Secretul pentru a menţine stabile 
rezultatele obţinute e acela de a reciti din când în când 
această carte şi de a vă angaja constant în exerciţii. 

Din păcate, mintea noastră, fiind programată, tinde 
să repropună aceleaşi secvențe comportamentale, chiar 
dacă sunt greşite sau dureroase. Din această cauză, este 
foarte potrivit un antrenament constant în primele 
luni, cu scopul de a schimba „programarea noastră 
mintală”. 

Odată însuşite noile modalităţi ale comportamen- 
tului, totul va fi mai uşor. Teoria cognitivo-comporta- 
mentală, la care se referă această carte, evidențiază 
importanța învăţării în ce priveşte caracteristicile perso- 
nalitàtii, cu alte cuvinte: aşa cum am învăţat să fim 
într-un anumit mod, putem învăța comporta- 
mente mai adaptate, numai să ne propunem 
obiective graduale pentru a ajunge la scop. 

La Vicenza, acolo unde trăiesc şi muncesc, multe 
persoane de diferite vârste, profesiuni, niveluri de pregă- 
tire intelectuală au participat la seminarii pentru a în- 
váta autostima. Aceia care într-adevăr s-au angajat au 
reuşit să obţină realizarea posibilităţilor şi a visurilor lor. 

Doresc din toată inima ca şi voi să puteţi să vă atin- 
geți obiectivele. 

Spor la muncă! 

APENDICE 


CUM SĂ-I INVATAM AUTOSTIMA 
PE COPII 


Înainte de toate, este necesar să subliniem faptul că 
acceptarea fiului din partea părintelui depinde şi de 
autostima sa: cu cât un părinte se stimează mai mult 
şi, în consecinţă, îşi acceptă emoţiile şi slăbiciunile, cu 
atât mai mult va reuşi să le accepte pe cele ale fiului 
său. 

Ca o concluzie la această lucrare despre autostimă, 
m-am gândit să propun acest ghid practic celor care au 
fii sau care lucrează într-un ambient educativ, ca să 
poată favoriza învăţarea unei iubiri sănătoase de sine 
încă din copilărie. 

Noi trebuie să depunem efort pentru a înlătura con- 
ditionárile deja dobândite. Să încercăm să permitem 
noilor generaţii să pornească cu mai multe avantaje în 
realizarea potențialului lor. 

Această parte este structurată în două secvenţe: 

* in prima, sunt oferite informaţii utile párintiilor 
şi educatorilor pentru a şti cum să se comporte cu copiii 
lor pentru a favoriza autostima; 

* în a doua, vor fi învăţate tehnici care, sub forma 
jocurilor, pot fi folosite direct de copii. 

ROLUL DIFICIL AL PÁRINTELUI 


Párintii nu sunt divinitáti. Chiar dacá noi am fost 
educati să-i „cinstim pe tata şi pe mama”, este adevărat 
că părintele este o fiinţă umană care are limite ca orice 
persoană, fără ca pentru acest lucru să se simtă vinovat 
mai mult decât este nevoie. 

Când o persoană devine „părinte”, începe să-şi asume 
un rol în care nu-şi manifestă emoţiile, fiind un model 
pentru fiul său, iar în acest mod îi transmite în mod 
implicit: 

- că emoţiile nu există; 

— cá este greşit să le manifeste. 


Emoţiile există 


În realitate, după cum am văzut deja în prima parte 
a acestui manual, emoţiile există şi este normal să le 
recunoaştem, să le acceptăm şi să le manifestăm într-un 
mod asertiv. Deci este necesar ca părintele, de exemplu, 
să arate că îi este frică, zicând: „Îmi este frică, dar voi 
încerca”; sau să arate că este trist, afirmând: „Sunt 
trist, dar reactionez". Astfel, fiul va putea învăța că 
emoțiile există şi că este important sà nu exagerám. 


Toti putem greşi 


Exprimarea sinceră a propriilor limite este esențială, 
pentru că astfel fiul se obişnuieşte să se gândească că a 
greşi este omenesc, dar important este să nu perseverăm 
în greşeli. O zicală veche zice: „În viaţă nu este impor- 
tant să nu cazi niciodată, ci să te ridici după fiecare 
cădere”. 

Să acceptăm persoana, şi nu comportamentul său 


O altă tendință greşită pe care am specificat-o în 
prima parte este aceea de a face judecăţi globale. De 
exemplu, dacă o persoană comite o greşeală, va tinde 
să spună: „Am fost un prost”, sau: „Sunt un incapabil”. 
Ambele exemple sunt judecăţi globale. În acelaşi mod, 
atunci când fiul greşeşte, părintele va zice: „Nu eşti 
bun de nimic... eşti un leneş... nu eşti constant”, şi 
adaugă cât mai multe. Cu aceste reproşuri, persoana 
se simte refuzată şi invinovatita. 

Trebuie să circumscriem eroarea acelei situaţii con- 
tingente, schimbând limbajul, afirmând: „In această 
situație ai acţionat greşit”. În acest mod, copilul va în- 
telege că este iubit la fel şi că nu este acceptat compor- 
tamentul său, nu şi persoana sa. 

O altă informatie importantă, pe care părintele adesea 
nu o cunoaşte, este aceasta: de la trei la şapte ani, cu 
aproximaţie, copilul trăieşte în ambientul familial primul 
său raport de iubire cu părintele de sex opus, de aceea, 
băiatul se îndrăgosteşte de mama sa si fata se indrá- 
gosteşte de tatăl său. Freud, renumitul psihanalist, a 
denumit acest fenomen „complexul lui Oedip”, care 
poate genera în copil momente de agresivitate a băia- 
tului fata de tata şi a fetei fata de mamă. 

Mulţi părinţi, nefiind conştienţi de acest mecanism, 
au interpretat ca un refuz din partea fiului diverse 
comportamente datorate unui fenomen natural al vâr- 
stei, cu grave consecinţe în raportul lor. 

A-şi satisface nevoile 


Pentru a ajuta la punerea bazelor unei autostime 
sănătoase a copiilor, aş dori să vorbesc acum despre 
nevoile umane ce au fost identificate de un alt psiholog 
important în anii 1990: Abram Maslow. Acesta, studi- 
ind persoane care sunt satisfăcute de ele însele, a des- 
coperit că aceste persoane şi-au satisfăcut nevoile fun- 
damentale pe care urmează să vi le enumăr şi că lipsa 
satisfacerii acestora, într-un mod deosebit în copilărie, 
este cauza nevoilor nesatisfácute şi a frustrárilor, pre- 
cum şi a problemelor psihologice. 

Nevoile umane pe care părinţii trebuie să le ia în 
considerare şi să le împlinească în copiii lor sunt ur- 
mătoarele: 


1. Nevoia de atenţie, care trebuie să fie mereu satis- 
făcută. Dacă părintele soseşte acasă obosit seara, tre- 
buie totuşi să-i dea puţină atenţie copilului său, măcar 
surâzându-i, îmbrățişându-l gi zicându-i că-l iubeşte, 
chiar dacă este foarte obosit. 

2. Nevoia de gratificare, care este fundamentală 
pentru a dobândi şi a menţine o bună autostimă. Părin- 
tele trebuie să înveţe să-şi răsplătească şi să-şi laude 
copilul pentru comportamentele sale corecte, fără să 
lase la o parte pozitivul, după cum am văzut deja. 

3. Nevoia de a fi acceptat. Uneori, părintele care 
trece prin momente de criză personală sau este într-un 
mod particular stresat poate avea greutăţi în acceptarea 
anumitor comportamente concrete ale copilului. O frază 
recomandată ar putea fi aceasta: „Când faci mofturi, 
atunci te cert, pentru că mă enervezi, dar te iubesc la 
fel de mult”. Este important ca părintele să-i spună 

copilului că-l iubeşte, chiar dacă uneori comportamentul 
său nu este conform cu anumite reguli determinate. 
De multe ori, acest concept nu este exprimat, produ- 
când mult rău autostimei copilului. 

4. Nevoia de iubire necondiționată, atunci când párin- 
tele îi demonstrează copilului că-l iubeşte aşa cum este, 
ceea ce deja am subliniat. 

5. Nevoia de contact fizic. La acest punct să ne 
amintim de cele spuse despre imbrátisare în prima 
parte a acestui manual. 

6. Nevoia de a obţine rezultate. Fiul are nevoie să 
încerce, să experimenteze, chiar să greşească pentru a 
învăța. Câteodată, părintele, din excesul binelui pe care 
îl vrea copilului şi din excesul controlului, din teama 
că copilul ar putea să greşească sau să ajungă într-o 
dificultate, încearcă să acționeze în locul său. În felul 
acesta, îl face pe copil dependent şi fricos. 

7. Nevoia de empatie, adică a fi înțeles în profunzime. 
De exemplu, atunci când copilul are o problemă sau 
este trist, părintele îi oferă soluţii sau îi spune că sunt 
lucruri mult mai importante. În acest mod, creează 
profunde frustrări în copilul ce ar avea nevoie să fie 
înțeles si ar dori să audă: „Înţeleg starea ta sufletească... 
înțeleg cà eşti trist... că te simţi rău...” Astfel, ar putea 
să se descarce şi să se purifice de tensiuni. 

8. Nevoia de a fi condus. Numai după ce a fost înțeles 
în profunzime, copilul poate să fie condus la noi interpre- 
tări ale situaţiei şi la o eventuală soluționare a problemei 
din partea părintelui. 

9. Nevoia de a fi susținut în dificultăți ce se pot ivi 
în orice moment al vieţii. 

10. Nevoia de protectie fárá invadare, intrucát copilul 
trebuie să devină autonom, să fie în stare să ştie să se 
descurce în viață şi, mai ales, în societatea actuală. 
Copilul care este prea protejat devine nesigur, depen- 
dent, va întâlni dificultăţi şi-i va scădea autostima. 

11. Nevoia de încredere şi onestitate. Copilul trebuie 
să simtă că părinţii au încredere şi cred în el, aşa cum 
are nevoie ca părintele să-şi țină cuvântul dat. Amin- 
tesc mânia unui adolescent care se gândea cu durere la 
promisiunile făcute de tatăl său, în copilărie, şi pe care 
nu şi le-a împlinit niciodată. 

12. Nevoia de libertatea de a fi el însuşi, de a-şi urma 
propriile obiective şi propriile interese, chiar dacă sunt 
diferite de ale părintelui. 

Acesta din urmă trebuie să înțeleagă că fiul său este 
o persoană distinctă de el, în timp ce deseori, în mod 
inconştient, proiectează asupra fiului aspiraţiile, aştep- 
tările şi dorinţele sale, sau ceea ce nu a reuşit să realizeze 
în viata, încărcându-l cu o povară grea, plină de senti- 
mente de vinovăţie şi datorii. 

13. Nevoia de stimulente şi de distracție, de care 
copilul are mai multă nevoie decât adultul. Unii părinți 
îi refuză copilului stimulentele sau se limitează la tele- 
vizor sau la vizitele la rude şi nu-şi duc fiii să viziteze 
grădina zoologică, muzeele, expozițiile, oraşele etc. 

14. Nevoia de fantezie, care este prezentă la orice 
vârstă şi care de multe ori este respinsă cu o frază de 
tipul: „Incetează cu fanteziile, revino cu picioarele pe 
pământ!” In limitele juste, este important să ai fantezie, 
în orice moment al vieţii si, mai ales, în copilărie. 

15. Nevoia de a fi ascultați. Credem că ştim să ascul- 
tăm, în realitate, deseori întrerupem interlocutorul 

pentru a spune părerea noastră sau îi solicităm să în- 
cheie discuția, pentru că nu avem timp. În schimb, este 
fundamental să găsim timp pentru a ne asculta fiii, 
pentru a îmbunătăți autostima lor, pentru a-i cunoaşte 
in profunzime şi pentru a le înțelege emoțiile. Dacă fiul 
este trist, nu este nevoie să dramatizăm, pentru că 
emoţiile sunt mereu tranzitorii. 

Prin incapacitatea de a asculta, se ajunge la urmă- 
toarele comportamente, care blochează fiii si împiedică 
pentru mult timp comunicarea: 

- a ordona, a comanda, a pretinde, de exemplu: 
„Mergi în camera ta!”; 

- a ameninţa, a speria, de exemplu: „Te trimit la 
internat!”; 

- a tine predici, cum ar fi: „Când cineva vorbeşte, 
nu trebuie să fie întrerupt”, sau: „Cărţile sunt făcute pen- 
tru a fi citite”; 

- a judeca, a critica, a dojeni, cum ar fi: „Eşti un 
incapabil... un leneş”; 

- a fi ironic, zicând, de exemplu: „Ah, iată... a vorbit 
un mare deştept”; 

~ a ridiculiza, dând o poreclă; 

- a examina, punându-i fiului mii de întrebări si 
găsind mereu ceva greşit, de exemplu: „Unde ai fost? 
Pe cine ai văzut? Ce ţi-a spus? Vezi, gresesti mereu! ”; 

— a zădărnici, a amâna, de exemplu: fiul plânge si 
părintele îi spune: „Hai, nu te mai consuma... priveşte 
ce soare este afară”. 

Aceste comportamente blochează dialogul puţin câte 
puţin şi fiul vostru se va închide în sine însuşi. Este 
important deci să ascultăm. 

Ascultarea pasivă şi ascultarea activă 


Sunt două modalităţi de a asculta: 

* prima modalitate este ascultarea pasivă, care 
constă în a ne limita să dăm din cap (în semn de apro- 
bare), sau să spunem: „Înţeleg ceea ce simţi”; 

* a doua modalitate este ascultarea activă, când 
părintele arată că înţelege sentimentele fiului şi din 
când în când repetă frazele pe care el le-a exprimat. Să 
clarificăm conceptul printr-un exemplu: 

Fiul: „Nu mai am cu cine să mă joc de când verişorul 
meu, Max, a plecat în vacanţă. Nu ştiu ce să fac”. 

Tatăl: „Simţi lipsa lui Max şi te întrebi cum să-ți 
petreci timpul...” 

Fiul: „ Într-adevăr, aş dori să inventez ceva”. 

Numai acum, tatăl ar putea indica o soluţie fiului, 
după ce a dovedit că a înțeles problema fiului său. 


Asertivitatea şi medierea 


As dori să spun acum că tehnicile asertivitatii studiate 
în capitolul numărul cinci trebuie puse în practică în 
raportul cu copiii, menţinând aceleaşi principii şi moda- 
litati. 

Atunci când copiii cresc mai mari, este important si 
să învăţăm să mediem, deoarece părintele ce rămâne 
rigid pe poziţiile sale creează conflicte şi împiedică reali- 
zarea unei bune autostime. 

Schema poate fi următoarea: 

— a defini conflictul; 

-a lăsa să iasă la iveală toate soluţiile posibile, impre- 
ună cu copilul; 

- a evalua soluția cea mai convenabilă pentru amândoi; 

- a pune în practică soluţia indicată; 

- a examina rezultatele obținute. 

De exemplu, Paul este un copil de opt ani; vineri 
seara la cină, la un moment dat, afirmă: „Mâine merg 
să dorm la prietenul meu, Carol, pe care l-am cunoscut 
duminica trecută în parohie”. 

Mama devine agitată, deoarece nu-l cunoaşte deloc 
pe Carol, şi cu atât mai puţin familia lui. Intre mamă 
şi fiu se aprinde o ceartă, până când mama îi propune: 
»Inteleg că tii mult să mergi sà dormi la Carol. Să orga- 
nizăm o după-amiază cu el şi cu părinții săi şi vom evalua 
împreună dacă mâine seară este cazul ca tu să dormi 
în casa lor”. Şi astfel, s-a găsit o soluţie de compromis. 


Stilul educativ autoritar şi neautoritar 


Închei această scurtă prezentare spunând că, din 
păcate, şi astăzi există tendinţa de a crede că părintele 
trebuie să stabilească puterea în relația cu copiii; 
aceasta derivă din convingerea că un copil se educă 
numai dacă se stabilesc reguli rigide, care trebuie să 
fie respectate fără prea multe comentarii. 

Cercetările, în schimb, au demonstrat că prin folo- 
sirea puterii se poate pierde influenţa părintelui, în 
timp ce renunțarea la putere şi deschiderea spre dialog 
favorizează un control eficient şi o autostimă bună în 
copii. 

Este clar că regulile trebuie să fie stabilite, insă prin 
dialog, şi este necesar ca părintele să aibă mereu o atitu- 
dine flexibilă: regula există, dar poate fi şi schimbată 
după moment şi circumstanțe. 

O METODĂ PENTRU A-I ÎNVĂȚA AUTOSTIMA PE COPIII 
CU VÂRSTA CUPRINSĂ ÎNTRE ŞASE SI UNSPREZECE ANI 


Până acum, în acest apendice am vrut să dau, pe 
scurt, sugestii părinților, pentru a şti să pună bazele 
unei bune autostime în fiii lor; în continuare aş vrea să 
le furnizez o metodă simplă, sub formă de joc, pentru 
a-i ajuta să pună în practică aceste concepte. 


Testul autostimei 


Înainte de toate, este important să sondăm nivelul 
de autostimă al propriilor fii, propunându-le următorul 
exercițiu: 

1. Desenează-te pe tine însuți. 

2. Acum, descrie-te pe tine cu zece adjective, dese- 
nánd un cerc rosu in care sá le pui pe cele pe care le 
consideri negative şi un cerc verde în care să le pui pe 
cele pozitive. 


Sunt.. M. LATELY. int aa LGB A: IR HL Und | 
Suite ROS TERA: mimi 5s Mans, . 
BIUTIU. na ee Sit ANS. Lad SENDER A x 
Sunt, a t ym EROI EAE RR NA ATERA N 
Sunt... 4A s Ansuini "Sunt, ami m Mice JA A 


După numărul calităţilor şi al defectelor, vom putea 
înțelege cum se vede copilul nostru şi cum se consideră 
pe sine. 

Toţi au calităţi şi defecte 


La acest punct, trebuie să i se explice copilului că 
toate persoanele au aspecte pozitive şi aspecte negative 
în personalitatea lor, dar este posibil, angajându-se, să 
elimine defectele. În ce mod? „Mâncând” pe rând câte 
un defect, începând de la cel „mai uşor”. 


Marul „defectuos ” 


Se desenează, împreună cu copilul, „mărul defectuos”, 
în care sunt scrise defectele identificate prin exercițiul 
precedent. 

De exemplu, Marcu, în vârstă de 10 ani, se descrie 
astfel: „Sunt inteligent, frumos, puternic”, dar şi „pre- 
potent, nerespectuos, dezordonat în caiete, neascultă- 
tor şi prost-crescut fata de mama”. 


Mărul său se prezintă astfel : 


Nu ascultă 
(se lasă chemat 
înainte de a-şi 
face temele) 


erespetuos 


Dezordonat 
la teme 


aa — PF"a seh )5.— Mi E è è Sha 


UU 

Trebuie descoperite împreună cu copilul toate situa- 
tiile şi activităţile care sunt plăcute si gratificatoare 
pentru el. 

De exemplu, Marcu indică: 


A merge cu tata la muncă 
A merge în orăşelul copiilor 

A merge să doarmă la un prieten 

A merge la pescuit 

A primi cadou o jucărie 

A primi bani 

A merge la plimbare în pădure 

A se juca cu video-jocuri 

A se juca jocuri de societate 

A merge cu mama şi tata să mănânce pizza 


Copilul alege acum, ajutat de părinţi, comporta- 
mentul, defectul cel mai uşor de eliminat şi se angajează 
să completeze zilnic următoarea fişă: 


FIŞA ZILEI DE LUNI 


ABILITATEA ALEASĂ: „să fiu mai ordonat în scrierea 
temelor”. 


O ani TACT „ne ie sarat Deea cecneuncdee ger ille 

Aceeaşi fişă este prezentată în fiecare zi a săptămânii, 
iar copilul învață să se autoevalueze. 

La sfârşitul săptămânii, părinţii vor considera anga- 
jarea copilului şi, dacă noua abilitate va fi dobândită, 
defectul se va putea considera eliminat sau „mâncat”. 

Deci mărul va deveni astfel: 


Nu ascultă 
(se lasă chemat 
înainte de a-şi 
face temele) 


Copacul autostimei 


Defectul este înlocuit cu o calitate care va fi scrisă 
pe copacul autostimei. 

Marcu, in exemplul nostru, va putea alege, in baza 
angajamentului aratat, una dintre activitatile preferate, 
aceea care corespunde mai mult eforului indeplinit, 
din lista descrisă mai sus. 

Cineva dintre voi ar putea obiecta ca, in acest mod, 
sunt inmanate premii pentru comportamentele pe care 
copilul in mod normal ar trebui sa le manifeste. 

Contrazic, spunand ca oricum parintele ii daruieste 
premii fiului, dar adesea in mod arbitrar, şi nu în legătură 
cu comportamentele corecte. Numai în acest ultim caz 
se favorizează dobândirea comportamentelor potrivite. 

Apoi se procedează la fel pentru eliminarea altui 
defect. 

Fişa lui Marcu va deveni: 

ISA ZILEI DE LUNI 


ABILITATEA ALEASĂ: „să fiu mai ordonat si 
ascultător”. 


Cum ern IE Mg ta mie Maia e m NER. 


o © © 

Şi aga mai departe, până când va elimina toate de- 
fectele cu aceeaşi procedură. La sfârşit, mărul „defec- 
tuos” va dispărea şi va rămâne un copac frumos. 

Copacul autostimei vă deveni: 


Marcu este 


disponibil 
faţă de alţii 

Toate acestea vor favoriza un mai mare sentiment 
de autonomie in copil. 

Chiar şi părintele va dobândi capacitatea de a da 
atenţie comportamentelor corecte ale copilului, prin 
laude şi demonstrarea afecțiunii, şi nu se va mai limita 
să le ignore, punând accent pe comportamentele inco-. 
recte, cum făcuse înainte. Toate acestea sunt explicate 
în paradigma învăţării prin conditionarea operantă 
despre care am vorbit deja în introducerea despre auto- 
stima adulţilor. In sfârşit, prin acest joc simplu, părinții 
ar putea să înveţe să fie coerenti între ei în modul în care 
se comportă cu fiii lor, eliminând riscul ca un părinte 
să admită un lucru şi celălalt nu. | 


Asertivitatea 


Părintele poate să-i înveţe pe copiii săi comunicarea 
asertivă prin desene simple, pe care vi le voi prezenta 
acum, transferându-le conceptele de bază pentru un 
raport corect cu ceilalți. 

MODEL DE INFLUENȚĂ RECIPROCĂ 
ÎNTRE DOI INDIVIZI ÎN INTERACŢIUNE 


OC: E EREA. p ars i RN 
Ved Mesas co MO cae eee BOB. urgeret 
Gândeşte cà ................. Gândeşte cá .................. 
Faces sita ANS Vede pe Diego 
comportându-se .......... 


Prima aptitudine socialá: 
Cum exprimi o dorință 


bla, bla, bla, 
bla, bla, bla, 
bla, bla, bla, 


As vrea să faci 
linişte până când 
imi fac temele, 
altfel greşesc 


5 

A doua aptitudine socială: 
Cum exprimi o critică 


Luca, 
tu eşti prietenul 

meu, te rog nu te 
mai juca cu mingea / 
mea că mă deran- 


1. Să spui mai întâi ceva frumos, un lucru pozitiv. 
2. Apoi să formulezi în mod clar critica, fără jude- 
cáti, vorbind despre ceea ce te deranjează. 


Cum să faci un compliment 
şi cum să-l primeşti 


Astăzi, 
la şcoala ai fost 
foarte amabil să mă 
ajuţi să pregătesc 


Mulţumesc, 
am făcut-o cu multă 
plăcere! 

A treia aptitudine socială: 
Cum să potoleşti mânia celuilalt şi... pe a ta 


„Eşti un nebun, 
cretin, vrei să-mi 
explici?” 


„Desigur, dar 
numai după ce te 
vei calma” 


Ce ai observat în comportamentul lui Radu? 


„Mă indepartez 
un moment pentru a 
face «să-mi treacă» 
mânia. După aceia 
vom vorbi” 


"Ma rea A d Sen im, GO juca b îmi n 

CONCLUZIE 


Imi dau seama că ar fi încă multe lucruri de spus 
pentru a-i ajuta pe părinţi în îndeplinirea acestui rol 
destul de greu. Am vrut însă să mă limitez la a transmite 
informaţii esenţiale şi clare, care se retin mai bine Şi 
pot uşura această mare responsabilitate. 

Intr-adevăr, de multe ori sunt invinovatiti părinţii 
pentru problemele copiilor, fiind în creştere problemele 
legate de educaţie, problemele emotive, folosirea dro- 
gurilor şi proporția sinuciderilor la noile generații. 

Nu este drept, după părerea mea, să dăm vina pe 
părintele care face ceea ce poate, mereu în vederea 
binelui copilului. Ceea ce este însă de subliniat este 
lipsa informaţiilor: studiile ce s-au făcut despre copilărie 
şi despre problemele adolescenților, de exemplu, sunt 
răspândite la nivel specializat, în timp ce părintelui, 
care ar trebui să beneficieze de aceste cunoştinţe, nu i 
se spune nimic. 

Chiar dacă copilul îl vede ca pe un zeu, fiind într-o 
condiție de absolută dependență, amintim că părintele 
este mereu o ființă umană greşitoare. Furnizându-i însă 
informaţii corecte, simple şi clare, este posibil să-i usurám 
rolul şi să favorizám în el o mai mare ,,perfectiune!”. 

Spor la muncă! 

Foarte mulţi sunt convinşi că pedeapsa este unicul mijloc 
pentru a elimina un comportament nedorit. În realitate, 
pedeapsa nu suprimă un comportament incorect. Elevul 
continuă să deranjeze, copilul să nu asculte, iar persoana 
agresivă îşi menţine comportamentul. Pentru ce motiv se 
verifică toate acestea? Pentru că prin pedeapsă se dă atenţie 
celeilalte persoane, iar atenţia este o nevoie fundamentală. 


Autostima poate fi învățată prin mijloace şi tehnici simple, 
pe care le propun spre învăţare în acest manual. 


Cum să citim această carte: 
Cartea este structurată în patru parti: 
1. Tehnici pentru mărirea autostimei; 
2. Tehnici pentru a favoriza acceptarea de sine; 
3. Tehnici pentru a învăţa să analizăm şi să depăşim 
sentimentele de vinovăţie; 
4. Tehnici de comunicare asertivă. 


Fiecare parte este divizată, la rândul ei, într-un moment 
teoretic, in care sunt transmise cunoştinţe, şi într-un 
moment practic, în care cititorul va putea să se oprească 
pentru a reflecta la sine însuşi şi la comportamentele sale 
obişnuite. 

